2012R0748 — LT — 21.07.2015 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS REGLAMENTAS (ES) Nr. 748/2012 2012 m. rugpjūčio 3 d. kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės (nauja redakcija) (Tekstas svarbus EEE) (OL L 224 2012.8.21, p. 1)

iš dalies keičiamas:









▼B

KOMISIJOS REGLAMENTAS (ES) Nr. 748/2012

2012 m. rugpjūčio 3 d.

kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės

(nauja redakcija)

(Tekstas svarbus EEE)







EUROPOS KOMISIJA, atsižvelgdama į Sutartį dėl Europos Sąjungos veikimo, atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB ( 1 ), ypač į jo 5 straipsnio 5 dalį ir 6 straipsnio 3 dalį, kadangi: (1) 2003 m. rugsėjo 24 d. Komisijos reglamentas (EB) Nr. 1702/2003, nustatantis orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles ( 2 ), buvo keletą kartų iš esmės keičiamas ( 3 ). Kadangi reikia padaryti naujų pakeitimų, siekiant aiškumo jis turėtų būti išdėstytas išdėstyta nauja redakcija; (2) Reglamentu (EB) Nr. 216/2008 nustatomi bendri esminiai reikalavimai, siekiant, kad būtų numatomas aukštas vienodas civilinės aviacijos saugos ir aplinkos apsaugos lygis. Jame nustatoma, kad Komisija turi priimti būtinas įgyvendinimo taisykles, užtikrinančias vienodą tų reikalavimų taikymą. Juo įsteigiama Europos aviacijos saugos agentūra (toliau – agentūra), turinti padėti Komisijai parengti tas įgyvendinimo taisykles; (3) būtina nustatyti bendrus techninius reikalavimus ir administracines procedūras, siekiant, kad būtų užtikrinamas aviacijos gaminių, dalių ir prietaisų tinkamumas naudoti bei jų aplinkosauginis suderinamumas pagal Reglamentą (EB) Nr. 216/2008. Tais reikalavimais ir procedūromis turėtų būti nustatomos atitinkamų pažymėjimų išdavimo, išlaikymo, dalinio jų keitimo, galiojimo sustabdymo arba jų panaikinimo sąlygos; (4) projektuojant ir gaminant gaminius, dalis ir prietaisus dalyvaujančioms organizacijoms turėtų būti taikomas reikalavimas atitikti tam tikrus techninius reikalavimus, siekiant, kad būtų įrodytas tų organizacijų tinkamumas vykdyti savo įsipareigojimus ir naudotis su jais susijusiomis privilegijomis bei jiems vykdyti būtinų priemonių turėjimas. Komisija turi nustatyti priemones, kuriose nurodomos tą atitiktį liudijančių pažymėjimų išdavimo, išlaikymo, dalinio keitimo, galiojimo sustabdymo arba panaikinimo sąlygos; (5) nustatydama tinkamumo skraidyti bendrų esminių reikalavimų įgyvendinimo priemones Komisija turi pasirūpinti, kad jos atitiktų dabartinę situaciją ir geriausią praktiką, būtų atsižvelgiama į pasaulinę orlaivių eksploatavimo patirtį, mokslo ir technikos pažangą bei kad būtų galima nedelsiant imtis veiksmų reaguojant į nustatytas avarijų ir rimtų incidentų priežastis; (6) siekiant, kad būtų užtikrinamas aviacijos gaminių, dalių ir prietaisų tinkamumo naudoti ir aplinkos apsaugos bendrų reikalavimų taikymo vienodumas, valstybių narių kompetentingos institucijos turi laikytis bendrų procedūrų, ir, jeigu būtina, agentūra turi įvertinti, ar laikomasi tų reikalavimų. Agentūra turėtų parengti sertifikavimo specifikacijas ir rekomendacinę medžiagą, kad būtų lengviau užtikrinti būtiną reguliavimo vienodumą; (7) būtina pripažinti tolesnį pažymėjimų, kurie buvo išduoti iki Reglamento (EB) Nr. 1702/2003 įsigaliojimo, galiojimą pagal Reglamento (EB) Nr. 216/2008 69 straipsnį; (8) siekiant užtikrinti aukštą vienodą civilinės aviacijos lygį Europoje, būtina padaryti orlaivio ir susijusių gaminių, dalių bei prietaisų ir projektavimo bei gamybinių organizacijų sertifikavimo reikalavimų ir procedūrų pakeitimų, ypač išaiškinti taisykles, pagal kurias įrodoma atitiktis tipo sertifikavimo pagrindo ir aplinkos apsaugos reikalavimams, taip pat nustatyti galimybę pasirinkti laikytis naujesnių standartų, kai daromi tipo pažymėjimų pakeitimai; (9) pagal koncepciją ir sudėtingumą pagalbinės jėgainės (APU) yra panašios į orlaivių variklius, o tam tikrais atvejais APU konstrukcija sukuriama pagal variklių konstrukciją. Todėl, norint vėl suderinti APU ir variklių remonto procesą, reikia pakeisti APU remonto nuostatas; (10) kad nesudėtingiems motoriniams orlaiviams, pramoginiams orlaiviams ir susijusiems gaminiams, dalims ir prietaisams būtų taikomos jų paprastai konstrukcijai ir naudojimo būdui proporcingos priemonės ir būtų išlaikytas aukštas vienodas civilinės aviacijos saugos lygis Europoje, būtina padaryti tokių orlaivių ir susijusių gaminių, dalių bei prietaisų ir projektavimo bei gamybinių organizacijų sertifikavimo reikalavimų ir procedūrų pakeitimų, taip pat nustatyti galimybę (ypač lengvesnių kaip 2 000 kg (ELA2) arba 1 200 kg (ELA1) Europos lengvųjų orlaivių savininkams) dalis, kurios saugos atžvilgiu yra nekritinės, priimti įmontuoti be EASA 1 formos; (11) agentūra parengė įgyvendinimo priemonių projektą ir pagal Reglamento (EB) Nr. 216/2008 19 straipsnio 1 dalį tas priemones pateikė Komisijai kaip nuomonę Nr. 01/2009 „Dėl galimybės daryti tinkamumo skraidyti kodekso išimtis, kai keičiama konstrukcija“, Nr. 02/2009 „Dėl remonto ir konstrukcijos nuostatų pakeitimų Europos techninio standarto specifikacijoje“, Nr. 01/2010 „Dėl J poskyrio „Projektavimo organizacijos patvirtinimas“ ir Nr. 01/2011 „Europos lengvųjų orlaivių proceso ir standartinių pakeitimų ir remonto“; (12) šiame reglamente numatytos priemonės atitinka Reglamento (EB) Nr. 216/2008 65 straipsnio 1 dalimi įsteigto Europos Aviacijos saugos agentūros komiteto nuomonę, kadangi: PRIĖMĖ ŠĮ REGLAMENTĄ:







1 straipsnis

Taikymo sritis ir terminų apibrėžtys

1. Šiuo reglamentu pagal Reglamento (EB) Nr. 216/2008 5 straipsnio 5 dalį ir 6 straipsnio 3 dalį nustatomi gaminių, dalių ir prietaisų tinkamumo naudoti ir aplinkosauginio sertifikavimo bendri techniniai reikalavimai ir administracinės procedūros, įskaitant:

a) tipo sertifikatų, riboto galiojimo tipo sertifikatų, papildomų tipo sertifikatų išdavimą ir jų pakeitimus;

b) tinkamumo skraidyti pažymėjimų, riboto galiojimo tinkamumo skraidyti pažymėjimų, skrydžio leidimų ir oficialių išleidimo pažymėjimų išdavimą;

c) remonto tvarkos patvirtinimo suteikimą;

d) įrodymą, kad laikomasi aplinkos apsaugos reikalavimų;

e) triukšmo pažymėjimų išdavimą;

f) gaminių, dalių ir prietaisų identifikavimą;

g) tam tikrų dalių ir prietaisų sertifikavimą;

h) projektavimo ir gamybinių organizacijų sertifikavimą;

i) tinkamumo skraidyti nurodymų parengimą.

2. Šiame reglamente vartojamų terminų apibrėžtys:

a) JAA – Jungtinė aviacijos administracija;

b) JAR – tai jungtiniai aviacijos reikalavimai;

c) 21 dalis – orlaivio ir susijusių gaminių, dalių bei prietaisų ir šio reglamento I priede nustatytų projektavimo ir gamybinių organizacijų sertifikavimo reikalavimai bei procedūros;

d) M dalis – pagal Reglamentą (EB) Nr. 216/2008 priimti nepertraukiamojo tinkamumo skraidyti reikalavimai;

e) pagrindinė verslo vieta – įmonės pagrindinė buveinė arba registruota buveinė, kurioje vykdomos šiame reglamente nurodytos veiklos pagrindinės finansinės funkcijos ir eksploatacijos kontrolė;

f) orlaivio elementas – bet kokia civiliniame orlaivyje naudotina dalis ar prietaisas;

g) ETSO – Europos techninio standarto specifikacija (angl. European Technical Standard Order). Tai išsami tinkamumo naudoti specifikacija, kurią yra išdavusi Europos Aviacijos saugos agentūra (toliau – agentūra), siekdama užtikrinti, kad būtų laikomasi šio reglamento, kaip tam tikrų orlaivio elementų būtinųjų eksploatacinių charakteristikų standarto, reikalavimų;

h) EPA – Europos dalių patvirtinimas (angl. European Part Approval). Orlaivio elementui suteiktas Europos dalių patvirtinimas reiškia, kad orlaivio elementas pagamintas pagal patvirtintus konstrukcinius duomenis, kurių savininkas nėra susijusio gaminio (išskyrus orlaivio elementus, gaminamus pagal ETSO) tipo pažymėjimo turėtojas;

i) orlaivis ELA1 – bet kuris iš toliau išvardytų pilotuojamų Europos lengvųjų orlaivių: i) orlaivis, kurio didžiausia kilimo masė (MTOM) yra ne didesnė kaip 1 200 kg ir kuris nepriskiriamas prie sudėtingų motorinių orlaivių; ii) sklandytuvas arba motorizuotasis sklandytuvas, kurio MTOM yra ne didesnė kaip 1 200 kg; iii) oro balionas, kurio didžiausias konstrukcinis dujų arba karšto oro keliamasis tūris yra ne didesnis kaip 3 400 m3, jeigu tai karšto oro balionas, 1 050 m3, jeigu tai dujų balionas, ir 300 m3, jeigu tai pririšamasis dujų balionas; iv) ne daugiau kaip keturiems keleiviams sukonstruotas dirižablis, kurio didžiausias konstrukcinis dujų arba karšto oro keliamasis tūris yra ne didesnis kaip 3 400 m3, jeigu tai karšto oro dirižablis, ir ne didesnis kaip 1 000 m3, jeigu tai dujų dirižablis;

j) orlaivis ELA2 – bet kuris iš toliau išvardytų pilotuojamų Europos lengvųjų orlaivių: i) orlaivis, kurio didžiausia kilimo masė (MTOM) yra ne didesnė kaip 2 000 kg ir kuris nepriskiriamas prie sudėtingų motorinių orlaivių; ii) sklandytuvas arba motorizuotasis sklandytuvas, kurio MTOM yra ne didesnė kaip 2 000 kg; iii) oro balionas; iv) karšto oro dirižablis; v) dujų dirižablis, kuris atitinka šias charakteristikas: — didžiausias statinis svarumas – 3 %, — nekeičiamo vektoriaus trauka (išskyrus atgalinę trauką), — struktūra, kontrolės sistema ir vidinių oro kamerų sistema yra įprastos ir paprastos konstrukcijos, — vairai be papildomo energijos šaltinio; vi) labai lengvas sukasparnis.

2 straipsnis

Gaminių, dalių ir prietaisų sertifikavimas

1. Gaminiams, dalims ir prietaisams išduodami I priede (21 dalyje) nurodomi pažymėjimai.

2. Nukrypstant nuo šio straipsnio 1 dalies orlaiviui, įskaitant visus įmontuotus gaminius, dalis ir prietaisus, kuris nėra įregistruotas valstybėje narėje, netaikomos I priedo (21 dalies) H ir I poskyrių nuostatos. Jam taip pat netaikomos I priedo (21 dalies) P poskyrio nuostatos, išskyrus tuos atvejus, kai orlaivio atpažinimo ženklus yra nurodžiusi valstybė narė.

3 straipsnis

Tolesnis tipo pažymėjimų ir susijusių tinkamumo skraidyti pažymėjimų galiojimas

1. Gaminiams, kuriems valstybė narė iki 2003 m. rugsėjo 28 d. buvo išdavusi tipo pažymėjimą ar dokumentą, leidžiantį išduoti tinkamumo skraidyti pažymėjimą, taikomos šios nuostatos:

a) laikoma, kad tokiam gaminiui yra išduotas tipo pažymėjimas pagal šį reglamentą, jei: ▼M2 i) jo tipo sertifikavimo pagrindas buvo: — JAA tipo sertifikavimo pagrindas – gaminiams, sertifikuotiems JAA nustatyta tvarka, kaip apibrėžta gaminio JAA duomenų lape; arba — kitiems gaminiams – tipo sertifikavimo pagrindas, apibrėžtas projektavimo valstybės išduotame tipo sertifikavimo duomenų lape, jei projektavimo valstybė yra: — — valstybė narė, išskyrus atvejus, kai agentūra, pirmiausia atsižvelgdama į taikomas sertifikavimo specifikacijas ir veiklos patirtį, nustato, kad toks tipo sertifikavimo pagrindas neužtikrina saugos lygio, lygiaverčio nustatytajam Reglamente (EB) Nr. 216/2008 ir šiame reglamente, arba — valstybė, su kuria valstybė narė yra sudariusi dvišalį tinkamumo skraidyti arba panašų susitarimą, pagal kurį šie gaminiai sertifikuoti remiantis tos projektavimo valstybės sertifikavimo specifikacijomis, išskyrus atvejus, kai agentūra nustato, jog šios projektavimo valstybės sertifikavimo specifikacijos arba veiklos patirtis ar saugos sistema neužtikrina saugos lygio, lygiaverčio nustatytajam Reglamente (EB) Nr. 216/2008 ir šiame reglamente. Agentūra atlieka pirmąjį antrosios įtraukos nuostatų poveikio įvertinimą, kad galėtų parengti nuomonę Komisijai ir pateikti galimas šio reglamento pataisas; ▼B ii) gaminiui taikyti Čikagos konvencijos 16 priede nustatytieji aplinkos apsaugos reikalavimai; iii) gaminiui taikyti projektavimo valstybės tinkamumo skraidyti nurodymai;

b) atskiro orlaivio, kuris į valstybės narės registrą buvo įtrauktas iki 2003 m. rugsėjo 28 d., projektas laikomas patvirtintu pagal šį reglamentą, jei: i) orlaivio konstrukcijos pagrindinis tipas yra šio straipsnio a punkte nurodyto tipo pažymėjimo dalis; ii) visi šio pagrindinio konstrukcijos tipo, už kurį neatsako tipo pažymėjimo turėtojas, pakeitimai buvo patvirtinti; ir iii) laikomasi iki 2003 m. rugsėjo 28 d. registravimo valstybės narės nustatytų arba priimtų tinkamumo skraidyti nurodymų, įskaitant visus projektavimo valstybės tinkamumo skraidyti nurodymų pakeitimus, dėl kurių buvo susitarta su registravimo valstybe nare.

2. Gaminiams, kurių tipo sertifikavimo procesas vyko JAA arba valstybėje narėje 2003 m. rugsėjo 28 d., taikomos šios nuostatos:

a) jei gaminio sertifikavimo procesas vyksta keliose valstybėse narėse, sertifikuojant remiamasi toliausią sertifikavimo proceso etapą pasiekusiu projektu;

b) I priedo (21 dalies) 21.A.15 punkto a, b ir c papunkčiai netaikomi;

▼M2

c) nukrypstant nuo I priedo (21 dalies) 21.A.17 dalies, tipo sertifikavimo pagrindas yra JAA arba, kai tinkama, valstybės narės nustatytas pagrindas, galiojantis paraiškos dėl patvirtinimo pateikimo dieną;

d) atitikties patikrinimas pagal JAA ar valstybės narės procedūras laikomas agentūros atliktu, kad būtų užtikrinta atitiktis I priedo (21 dalies) 21.A.20 dalies a ir d punktams.

▼B

3. Gaminiams, kuriems išduotas nacionalinis tipo pažymėjimas ar jam lygiavertis dokumentas ir kurių pakeitimo tvirtinimo procesas valstybėje narėje nebuvo užbaigtas tuo metu, kai tipo pažymėjimas turėjo atitikti šio reglamento nuostatas, taikomos šios nuostatos:

a) jei tvirtinimo procesas vyksta keliose valstybėse narėse, remiamasi toliausią tvirtinimo proceso etapą pasiekusiu projektu;

b) I priedo (21 dalies) 21.A.93 punktas netaikomas;

c) sertifikuojant remiamasi JAA arba, kur tinkama, valstybės narės nustatytomis specifikacijomis, galiojančiomis paraiškos dėl pakeitimo patvirtinimo pateikimo dieną;

d) atitikties patikrinimas pagal JAA ar valstybės narės procedūras laikomas agentūros atliktu pagal I priedo (21 dalies) 21.A.103 punkto a papunkčio 2 pastraipos ir b papunkčio nuostatas.

4. Gaminių, kuriems išduotas nacionalinis tipo pažymėjimas ar jam lygiavertis dokumentas ir kurių valstybės narės vykdomas stambaus remonto patvirtinimo procesas nebuvo užbaigtas tuo metu, kai nustatomas tipo pažymėjimas pagal šį reglamentą, atitikties patikra laikoma agentūros atlikta pagal JAA ar valstybės narės procedūras pagal I priedo (21 dalies) 21.A.433 punkto a papunktį.

5. Laikoma, kad tinkamumo skraidyti pažymėjimas, išduotas valstybės narės, tvirtinančios atitiktį pagal šio straipsnio 1 dalį nustatytam tipo pažymėjimui, tenkina šio reglamento reikalavimus.

4 straipsnis

Tolesnis papildomų tipo pažymėjimų galiojimas

1. Papildomi tipo pažymėjimai, valstybės narės išduoti pagal JAA procedūras arba galiojančias nacionalines procedūras, laikomi išduotais pagal šio reglamento nuostatas, ir gaminių pakeitimai, pasiūlyti ne gaminio tipo pažymėjimo turėtojo, o kitų asmenų, ir valstybės narės patvirtinti pagal galiojančias nacionalines procedūras, laikomi patvirtintais pagal šio reglamento nuostatas, jei papildomas tipo pažymėjimas ar pakeitimas galiojo 2003 m. rugsėjo 28 d.

2. Papildomiems tipo pažymėjimams, kurių sertifikavimo procesas 2003 m. rugsėjo 28 d. vyko valstybėje narėje pagal galiojančias JAA papildomo tipo sertifikavimo procedūras, ir esminiams gaminių pakeitimams, kuriuos pasiūlė ne gaminio tipo pažymėjimo turėtojas, o kiti asmenys, ir kurių sertifikavimo procesas 2003 m. rugsėjo 28 d. vyko valstybėje narėje pagal galiojančias nacionalines procedūras, taikomos šios nuostatos:

a) jei gaminio sertifikavimo procesas vyksta keliose valstybėse narėse, sertifikuojant remiamasi toliausią sertifikavimo proceso etapą pasiekusiu projektu;

b) I priedo (21 dalies) 21.A.113 punkto a ir b papunkčiai netaikomi;

c) sertifikuojant remiamasi JAA arba, kur tinkama, valstybės narės nustatytu sertifikavimo pagrindu, galiojančiu paraiškos dėl papildomo tipo pažymėjimo ar esminio pakeitimo pateikimo dieną;

d) atitikties patikrinimas pagal JAA ar valstybės narės procedūras laikomas agentūros atliktu pagal I priedo (21 dalies) 21.A.115 punkto a papunkčio nuostatas.

▼M2 —————

▼B

6 straipsnis

Tolesnis dalių ir prietaisų pažymėjimų galiojimas

1. Laikoma, kad valstybės narės suteikti dalių ir prietaisų patvirtinimai, galiojantys 2003 m. rugsėjo 28 d., yra suteikti pagal šio reglamento nuostatas.

2. Dalims ir prietaisams, kurių patvirtinimo ar leidimų išdavimo procesas tebevyko valstybėje narėje 2003 m. rugsėjo 28 d., taikomos šios nuostatos:

a) jei leidimų išdavimo procesas vyksta keliose valstybėse narėse, remiamasi toliausią leidimų išdavimo proceso etapą pasiekusiu projektu;

b) I priedo (21 dalies) 21.A.603 punktas netaikomas;

c) taikomi duomenų reikalavimai, nustatyti I priedo (21 dalies) 21.A.605 punkte, yra atitinkamos valstybės narės nustatyti reikalavimai, galiojantys paraiškos dėl patvirtinimo ar leidimo dieną;

d) atitinkamos valstybės narės atliktas atitikties patikrinimas laikomas agentūros atliktu pagal I priedo (21 dalies) 21.A.606 punkto b papunkčio nuostatas.

7 straipsnis

Skrydžio leidimas

Laikoma, kad iki 2007 m. kovo 28 d. valstybių narių nustatytos skrydžio leidimo ar kito tinkamumo skraidyti pažymėjimo, išduoto orlaiviui, neturėjusiam pagal šį reglamentą išduoto tinkamumo skraidyti pažymėjimo ar tinkamumo skraidyti riboto galiojimo pažymėjimo, sąlygos buvo nustatytos pagal šį reglamentą, jeigu agentūra iki 2008 m. kovo 28 d. nenustatė, kad šios sąlygos neužtikrina saugos lygio, lygiaverčio nustatytajam Reglamente (EB) Nr. 216/2008 arba šiame reglamente.

▼M2

7a straipsnis

Tinkamumo naudoti duomenys

1. Prieš 2014 m. vasario 17 d. išduoto orlaivio tipo pažymėjimo turėtojas, 2014 m. vasario 17 d. arba vėliau ketinantis teikti ES naudotojui naują orlaivį, gauna patvirtinimą pagal I priedo (21 dalies) 21.A.21 dalies e punktą, išskyrus būtiniausios už išleidimą atsakingų techninės priežiūros darbuotojų tipo kvalifikacijos mokymo programos ir orlaivio patvirtinimo šaltinio duomenų, naudojamų objektyviai treniruoklio (-ių) kvalifikacijai pagrįsti, patvirtinimą. Patvirtinimas turi būti gautas ne vėliau kaip 2015 m. gruodžio 18 d. arba iki kol ES naudotojas pradės eksploatuoti orlaivį (pasirenkama vėlesnė data). Tinkamumo naudoti duomenys gali būti skirti tik teikiamam modeliui.

2. Pareiškėjas, siekiantis gauti orlaivio tipo pažymėjimą, dėl kurio paraiška pateikta prieš 2014 m. vasario 17 d., bet kuriam tipo pažymėjimas neišduotas iki 2014 m. vasario 17 d., gauna patvirtinimą pagal I priedo (21 dalies) 21.A.21 dalies e punktą, išskyrus būtiniausios už išleidimą atsakingų techninės priežiūros darbuotojų tipo kvalifikacijos mokymo programos ir orlaivio patvirtinimo šaltinio duomenų, naudojamų objektyviai treniruoklio (-ių) kvalifikacijai pagrįsti, patvirtinimą. Patvirtinimas turi būti gautas ne vėliau kaip 2015 m. gruodžio 18 d. arba iki kol ES naudotojas pradės eksploatuoti orlaivį (pasirenkama vėlesnė data). Prieš įsigaliojant šiam reglamentui JAA arba agentūros atsakomybe vykdomuose Skrydžių vertinimo valdybos procesuose institucijų nustatytus atitikties rezultatus agentūra priima papildomai netikrindama.

3. Skrydžių vertinimo valdybos pagal JAA procedūras arba agentūros prieš įsigaliojant šiam reglamentui paskelbtos ataskaitos ir pagrindinis būtiniausios įrangos sąrašas laikomi pagal I priedo (21 dalies) 21.A.21 dalies e punktą patvirtintais tinkamumo naudoti duomenimis ir įtraukiami į atitinkamą tipo pažymėjimą. Iki 2014 m. birželio 18 d. atitinkamų tipo pažymėjimų turėtojai pasiūlo agentūrai, kad tinkamumo naudoti duomenys būtų suskirstyti į privalomuosius ir neprivalomuosius duomenis.

4. Tipo pažymėjimo, į kurį įtraukti tinkamumo naudoti duomenys, turėtojai turi gauti savo projektavimo organizacijos patvirtinimo arba projektavimo organizacijos patvirtinimui taikytinų alternatyvių procedūrų taikymo srities išplėtimo patvirtinimą (kai taikytina), kad iki 2015 m. gruodžio 18 d. įtrauktų tinkamumo naudoti duomenų aspektus.

▼B

8 straipsnis

Projektavimo organizacijos

1. Už gaminių, dalių ir prietaisų projektavimą arba jų pakeitimus arba remontus atsakinga organizacija pagal I priedą (21 dalį) įrodo savo tinkamumą.

2. Nukrypstant nuo šio straipsnio 1 dalies, organizacija, kurios pagrindinė verslo vieta yra ne valstybėje narėje, gali įrodyti savo tinkamumą įsigydama tos valstybės išduodamą gaminio, dalies ir prietaiso pažymėjimą, dėl kurio organizacija buvo pateikusi paraišką, jeigu:

a) ta valstybė – tai projektavimo valstybė; ir

b) agentūra nustatė, kad tos valstybės sistema apima šiuo reglamentu numatomąjį nepriklausomo atitikties tikrinimo lygį, kuris užtikrinamas lygiaverte organizacijų patvirtinimų sistema arba tiesioginiu tos valstybės kompetentingų institucijų dalyvavimu.

3. Projektavimo organizacijos patvirtinimai, kuriuos pagal Jungtinės aviacijos administracijos reikalavimus ir procedūras suteikė ar pripažino valstybė narė ir kurie galiojo prieš 2003 m. rugsėjo 28 d., laikomi atitinkančiais šį reglamentą.

9 straipsnis

Gamybinės organizacijos

1. Už gaminių, dalių ir prietaisų gamybą atsakinga organizacija įrodo savo tinkamumą pagal I priedo (21 dalies) nuostatas.

2. Nukrypstant nuo šio straipsnio 1 dalies, gamintojas, kurio pagrindinė verslo vieta yra ne valstybėje narėje, gali įrodyti savo tinkamumą įsigydamas tos valstybės išduodamą gaminio, dalies ir prietaiso pažymėjimą, dėl kurio jis buvo pateikęs paraišką, jeigu:

a) ta valstybė – tai gamybos valstybė; ir

b) agentūra nustatė, kad tos valstybės sistema apima šiuo reglamentu numatomąjį nepriklausomo atitikties tikrinimo lygį, kuris užtikrinamas lygiaverte organizacijų patvirtinimų sistema arba tiesioginiu tos valstybės kompetentingų institucijų dalyvavimu.

3. Gamybinės organizacijos patvirtinimai, kuriuos pagal Jungtinės aviacijos administracijos reikalavimus ir procedūras suteikė ar pripažino valstybė narė ir kurie galiojo prieš 2003 m. rugsėjo 28 d., laikomi atitinkančiais šį reglamentą.

10 straipsnis

Priemonės, kurių imasi Agentūra

1. Agentūra parengia priimtinas atitikties užtikrinimo priemones (toliau – AMC), kuriomis kompetentingos institucijos, organizacijos ir darbuotojai gali naudotis, kad įrodytų, jog laikomasi šio reglamento I priedo (21 dalies) nuostatų.

2. Agentūros pateiktomis AMC nenustatoma naujų reikalavimų ir nesumažinami šio reglamento I priedo (21 dalies) reikalavimai.

3. Nepažeidžiant Reglamento (EB) Nr. 216/2008 54 ir 55 straipsnių, be papildomo įrodymo laikoma, kad užtikrinta atitiktis susijusiems šio reglamento I priedo (21 dalies) reikalavimams, jei taikomos agentūros pateiktos AMC.

11 straipsnis

Panaikinimas

Reglamentas (EB) Nr. 1702/2003 panaikinamas.

Nuorodos į panaikintą reglamentą laikomos nuorodomis į šį reglamentą ir skaitomos pagal III priede pateiktą atitikmenų lentelę.

12 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.









I PRIEDAS

21 DALIS

Orlaivio ir susijusių gaminių, dalių ir prietaisų, taip pat projektavimo ir gamybinių organizacijų sertifikavimas

Turinys 21.1 Bendroji dalis A SKIRSNIS – TECHNINIAI REIKALAVIMAI A POSKYRIS – BENDROSIOS NUOSTATOS 21.A.1 Taikymo sritis 21.A.2 Kito asmens, kuris nėra paraišką pažymėjimui išduoti pateikęs asmuo arba pažymėjimo turėtojas, įsipareigojimas 21.A.3A Gedimai, veikimo sutrikimai ir defektai 21.A.3B Tinkamumo skraidyti nurodymai 21.A.4 Projektavimo ir gamybos derinimas B POSKYRIS – TIPO PAŽYMĖJIMAI IR RIBOTO GALIOJIMO TIPO PAŽYMĖJIMAI 21.A.11 Taikymo sritis 21.A.13 Teisė pateikti paraišką 21.A.14 Tinkamumo įrodymas 21.A.15 Paraiškos pateikimas 21.A.16A Specifikacijų sertifikavimas 21.A.16B Specialios sąlygos 21.A.17A Tipo sertifikavimo pagrindas 21.A.17B Tinkamumo naudoti duomenų sertifikavimo pagrindas 21.A.18 Taikomų aplinkos apsaugos reikalavimų ir sertifikavimo specifikacijų nustatymas 21.A.19 Pakeitimai, kuriuos padarius būtina gauti naują tipo pažymėjimą 21.A.20 Tipo sertifikavimo pagrindo, tinkamumo naudoti duomenų sertifikavimo pagrindo ir aplinkos apsaugos reikalavimų laikymasis 21.A.21 Tipo pažymėjimo išdavimas 21.A.23 Riboto galiojimo tipo pažymėjimo išdavimas 21.A.31 Tipo projektas 21.A.33 Tikrinimas ir bandymai 21.A.35 Skrydžio bandymai 21.A.41 Tipo pažymėjimas 21.A.44 Turėtojo įsipareigojimai 21.A.47 Teisė perleisti 21.A.51 Galiojimo trukmė ir nepertraukiamas galiojimas 21.A.55 Duomenų tvarkymas 21.A.57 Vadovai 21.A.61 Nepertraukiamojo tinkamumo skraidyti nurodymai 21.A.62 Tinkamumo naudoti duomenų pateikimas (C POSKYRIS – NETAIKOMAS) D POSKYRIS – TIPO PAŽYMĖJIMŲ IR RIBOTO GALIOJIMO TIPO PAŽYMĖJIMŲ PAKEITIMAI 21.A.90A Taikymo sritis 21A.90B Standartiniai pakeitimai 21.A.91 Tipo pažymėjimo pakeitimų klasifikavimas 21.A.92 Teisė pateikti paraišką 21.A.93 Paraiškos pateikimas 21.A.95 Neesminiai pakeitimai 21.A.97 Esminiai pakeitimai 21.A.101 Taikytinų sertifikavimo specifikacijų ir aplinkos apsaugos reikalavimų nustatymas 21.A.103 Patvirtinimo suteikimas 21.A.105 Duomenų tvarkymas 21.A.107 Nepertraukiamojo tinkamumo skraidyti instrukcijos nurodymai 21.A.108 Tinkamumo naudoti duomenų pateikimas 21.A.109 Įsipareigojimai ir Europos dalių patvirtinimo ženklinimas E POSKYRIS – PAPILDOMI TIPO PAŽYMĖJIMAI 21.A.111 Taikymo sritis 21.A.112A Teisė pateikti paraišką 21.A.112B Tinkamumo įrodymas 21.A.113 Paraiška išduoti papildomą tipo pažymėjimą 21.A.114 Atitikties įrodymas 21.A.115 Papildomo tipo pažymėjimo išdavimas 21.A.116 Teisė perleisti 21.A.117 Gaminio dalies, kuriai taikomas papildomas tipo pažymėjimas, pakeitimai 21.A.118A Įsipareigojimai ir Europos dalių patvirtinimo ženklinimas 21.A.118B Galiojimo trukmė ir nepertraukiamas galiojimas 21.A.119 Vadovai 21.A.120A Nepertraukiamojo tinkamumo skraidyti nurodymai 21.A.120B Tinkamumo naudoti duomenų pateikimas F POSKYRIS – GAMYBA NETURINT GAMYBINĖS ORGANIZACIJOS PATVIRTINIMO 21.A.121 Taikymo sritis 21.A.122 Teisė pateikti paraišką 21.A.124 Paraiškos pateikimas 21.A.125A Atskirojo leidimo išdavimas 21.A.125B Pažeidimai 21.A.125C Galiojimo trukmė ir nepertraukiamas galiojimas 21.A.126 Gamybos tikrinimo sistema 21.A.127 Orlaivio bandymai 21.A.128 Orlaivio variklio ir oro sraigtų bandymai 21.A.129 Gamintojo įsipareigojimai 21.A.130 Atitikties pareiškimas G POSKYRIS – GAMYBINĖS ORGANIZACIJOS PATVIRTINIMAS 21.A.131 Taikymo sritis 21.A.133 Teisė pateikti paraišką 21.A.134 Paraiškos pateikimas 21.A.135 Gamybinės organizacijos patvirtinimo suteikimas 21.A.139 Kokybės sistema 21.A.143 Aprašymas 21.A.145 Patvirtinimo reikalavimai 21.A.147 Patvirtintos gamybinės organizacijos pakeitimai 21.A.148 Vietos pakeitimai 21.A.149 Teisė perleisti 21.A.151 Patvirtinimo sąlygos 21.A.153 Patvirtinimo sąlygų pakeitimai 21.A.157 Tyrimai 21.A.158 Pažeidimai 21.A.159 Galiojimo trukmė ir nepertraukiamas galiojimas 21.A.163 Privilegijos 21.A.165 Turėtojo įsipareigojimai H POSKYRIS – TINKAMUMO SKRAIDYTI PAŽYMĖJIMAI IR RIBOTO GALIOJIMO TINKAMUMO SKRAIDYTI PAŽYMĖJIMAI 21.A.171 Taikymo sritis 21.A.172 Teisė pateikti paraišką 21.A.173 Klasifikavimas 21.A.174 Paraiškos pateikimas 21.A.175 Kalba 21.A.177 Pakeitimas arba modifikacija 21.A.179 Teisė perleisti ir pakartotinis išdavimas valstybėse narėse 21.A.180 Tikrinimai 21.A.181 Galiojimo trukmė ir nepertraukiamas galiojimas 21.A.182 Orlaivio identifikavimas I POSKYRIS – TRIUKŠMO PAŽYMĖJIMAI 21.A.201 Taikymo sritis 21.A.203 Teisė pateikti paraišką 21.A.204 Paraiškos pateikimas 21.A.207 Pakeitimas arba modifikacija 21.A.209 Teisė perleisti ir pakartotinis išdavimas valstybėse narėse 21.A.210 Tikrinimai 21.A.211 Galiojimo trukmė ir nepertraukiamas galiojimas J POSKYRIS – PROJEKTAVIMO ORGANIZACIJOS PATVIRTINIMAS 21.A.231 Taikymo sritis 21.A.233 Teisė pateikti paraišką 21.A.234 Paraiškos pateikimas 21.A.235 Projektavimo organizacijos patvirtinimo išdavimas 21.A.239 Projekto užtikrinimo sistema 21.A.243 Duomenys 21.A.245 Patvirtinimo reikalavimai 21.A.247 Projekto užtikrinimo sistemos pakeitimai 21.A.249 Teisė perleisti 21.A.251 Patvirtinimo sąlygos 21.A.253 Patvirtinimo sąlygų pakeitimai 21.A.257 Tyrimai 21.A.258 Pažeidimai 21.A.259 Galiojimo trukmė ir nepertraukiamas galiojimas 21.A.263 Privilegijos 21.A.265 Turėtojo įsipareigojimai K POSKYRIS – DALYS IR PRIETAISAI 21.A.301 Taikymo sritis 21.A.303 Taikomų reikalavimų laikymasis 21.A.305 Dalių ir prietaisų patvirtinimo išdavimas 21.A.307 Dalių ir prietaisų atidavimas įmontuoti (L POSKYRIS – NETAIKOMAS) M POSKYRIS – REMONTAI 21.A.431A Taikymo sritis 21A.431B Standartinis remontas 21.A.432A Teisė pateikti paraišką 21.A.432B Tinkamumo įrodymas 21.A.433 Remonto tvarka 21.A.435 Remontų klasifikavimas 21.A.437 Remonto projekto patvirtinimo išdavimas 21.A.439 Remonto dalių gamyba 21.A.441 Remonto atlikimas 21.A.443 Apribojimai 21.A.445 Neatitaisyta žala 21.A.447 Duomenų tvarkymas 21.A.449 Tinkamumo skraidyti tęstinumo instrukcijos 21.A.451 Įsipareigojimai ir Europos dalių patvirtinimo ženklinimas (N POSKYRIS – NETAIKOMAS) O POSKYRIS – TAIKANT EUROPOS TECHNINIO STANDARTO SPECIFIKACIJĄ IŠDUODAMI LEIDIMAI 21.A.601 Taikymo sritis 21.A.602A Teisė pateikti paraišką 21.A.602B Tinkamumo įrodymas 21.A.603 Paraiškos pateikimas 21.A.604 Pagalbinės jėgainės (APU) leidimo išdavimas taikant Europos techninio standarto specifikaciją (ETSO) 21.A.605 Duomenų reikalavimai 21.A.606 Leidimo taikant ETSO išdavimas 21.A.607 Privilegijos išduoti leidimą taikant ETSO 21.A.608 Deklaracija apie projektą ir darbinius parametrus 21.A.609 Leidimų, išduotų taikant ETSO, turėtojų įsipareigojimai 21.A.610 Nuokrypių patvirtinimas 21.A.611 Projektų pakeitimai 21.A.613 Duomenų tvarkymas 21.A.615 Agentūros atliekamas patikrinimas 21.A.619 Galiojimo trukmė ir nepertraukiamas galiojimas 21.A.621 Teisė perleisti P POSKYRIS – SKRYDŽIO LEIDIMAS 21.A.701 Taikymo sritis 21.A.703 Teisė pateikti paraišką 21.A.705 Kompetentinga institucija 21.A.707 Paraiška išduoti skrydžio leidimą 21.A.708 Skrydžio sąlygos 21.A.709 Paraiška patvirtinti skrydžio sąlygas 21.A.710 Skrydžio sąlygų patvirtinimas 21.A.711 Skrydžio leidimo išdavimas 21.A.713 Pakeitimai 21.A.715 Kalba 21.A.719 Teisė perleisti 21.A.721 Tikrinimai 21.A.723 Galiojimo trukmė ir nepertraukiamas galiojimas 21.A.725 Skrydžio leidimo atnaujinimas 21.A.727 Skrydžio leidimo turėtojo įpareigojimai 21.A.729 Duomenų tvarkymas Q POSKYRIS – GAMINIŲ, DALIŲ IR PRIETAISŲ ŽENKLINIMAS 21.A.801 Gaminių ženklinimas 21.A.803 Ženklinimo duomenų tvarkymas 21.A.804 Dalių ir prietaisų ženklinimas 21.A.805 Kritinių dalių ženklinimas 21.A.807 Europos techninio standarto specifikaciją (ETSO) atitinkančių orlaivio elementų ženklinimas B SKIRSNIS – KOMPETENTINGŲ INSTITUCIJŲ PROCEDŪROS A POSKYRIS – BENDROSIOS NUOSTATOS 21.B.5 Taikymo sritis 21.B.20 Kompetentingos institucijos įsipareigojimai 21.B.25 Kompetentingos institucijos organizacinei struktūrai taikomi reikalavimai 21.B.30 Dokumentais nustatytos procedūros 21.B.35 Organizacijos struktūros ir procedūrų pakeitimas 21.B.40 Ginčytinų klausimų sprendimas 21.B.45 Ataskaitos rengimas/bendradarbiavimas 21.B.55 Duomenų tvarkymas 21.B.60 Tinkamumo skraidyti reikalavimai B POSKYRIS – TIPO PAŽYMĖJIMAI IR RIBOTO GALIOJIMO TIPO PAŽYMĖJIMAI (C POSKYRIS – NETAIKOMAS) D POSKYRIS – TIPO PAŽYMĖJIMŲ IR RIBOTO GALIOJIMO TIPO PAŽYMĖJIMŲ PAKEITIMAI 21.B.70 Tipo pažymėjimų pakeitimų patvirtinimas E POSKYRIS – PAPILDOMI TIPO PAŽYMĖJIMAI F POSKYRIS – GAMYBA NETURINT GAMYBINĖS ORGANIZACIJOS PATVIRTINIMO 21.B.120 Tyrimas 21.B.125 Pažeidimai 21.B.130 Atskirojo leidimo išdavimas 21.B.135 Atskirojo leidimo išlaikymas 21.B.140 Atskirojo leidimo pakeitimas 21.B.145 Atskirojo leidimo apribojimas, galiojimo sustabdymas ir jo panaikinimas 21.B.150 Duomenų tvarkymas G POSKYRIS – GAMYBINĖS ORGANIZACIJOS PATVIRTINIMAS 21.B.220 Tyrimas 21.B.225 Pažeidimai 21.B.230 Pažymėjimo išdavimas 21.B.235 Nenutrūkstama priežiūra 21.B.240 Gamybinės organizacijos patvirtinimo pakeitimas 21.B.245 Gamybinės organizacijos patvirtinimo galiojimo sustabdymas ir jo panaikinimas 21.B.260 Duomenų tvarkymas H POSKYRIS – TINKAMUMO SKRAIDYTI PAŽYMĖJIMAI IR RIBOTO GALIOJIMO TINKAMUMO SKRAIDYTI PAŽYMĖJIMAI 21.B.320 Tyrimas 21.B.325 Tinkamumo skraidyti pažymėjimų išdavimas 21.B.326 Tinkamumo skraidyti pažymėjimas 21.B.327 Riboto galiojimo tinkamumo skraidyti pažymėjimas 21.B.330 Tinkamumo skraidyti pažymėjimų ir riboto galiojimo tinkamumo skraidyti pažymėjimų galiojimo sustabdymas ir jų panaikinimas 21.B.345 Duomenų tvarkymas I POSKYRIS – TRIUKŠMO PAŽYMĖJIMAI 21.B.420 Tyrimas 21.B.425 Triukšmo pažymėjimų išdavimas 21.B.430 Triukšmo pažymėjimų galiojimo sustabdymas ir jų panaikinimas 21.B.445 Duomenų tvarkymas J POSKYRIS – PROJEKTAVIMO ORGANIZACIJOS PATVIRTINIMAS K POSKYRIS – DALYS IR PRIETAISAI (L POSKYRIS – NETAIKOMAS) M POSKYRIS – REMONTAI (N POSKYRIS – NETAIKOMAS) O POSKYRIS – TAIKANT EUROPOS TECHNINIO STANDARTO SPECIFIKACIJĄ IŠDUODAMI LEIDIMAI P POSKYRIS – SKRYDŽIO LEIDIMAS 21.B.520 Tyrimas 21.B.525 Skrydžio leidimų išdavimas 21.B.530 Skrydžio leidimų panaikinimas 21.B.545 Duomenų tvarkymas Q POSKYRIS – GAMINIŲ, DALIŲ IR PRIETAISŲ ŽENKLINIMAS Priedėliai I priedėlis – EASA 1 forma, oficialus išleidimo pažymėjimas; II priedėlis – EASA 15a forma, tinkamumo skraidyti patikros pažymėjimas; III priedėlis – EASA 20a forma, skrydžio leidimas; IV priedėlis – EASA 20b forma, skrydžio leidimas (išduotas patvirtintų organizacijų); V priedėlis – EASA 24 forma, riboto galiojimo tinkamumo skraidyti pažymėjimas; V priedėlis – EASA 25 forma, tinkamumo skraidyti pažymėjimas; VII priedėlis – EASA 45 forma, triukšmo pažymėjimas; VIII priedėlis – EASA 52 forma, orlaivio atitikties pareiškimas; IX priedėlis – EASA 53 forma, išleidimo eksploatuoti pažymėjimas; X priedėlis – EASA 55 forma, gamybinės organizacijos patvirtinimo pažymėjimas; XI priedėlis – EASA 65 forma, atskirasis leidimas gaminti negavus gamybinės organizacijos patvirtinimo; ▼M3 XII priedėlis – Skrydžio bandymų kategorijos ir susijusios bandomojo skrydžio įgulos kvalifikacijos 85 ▼B

21.1 Bendroji dalis

Šiame I priede (21 dalyje) kompetentinga institucija, jeigu kalbama apie:

a) organizacijas, kurių pagrindinė verslo vieta yra valstybėje narėje – tai tos valstybės narės paskirta institucija; arba agentūra, jeigu taip nustato valstybė narė;

b) organizacijas, kurių pagrindinė verslo vieta yra ne valstybėje narėje – tai agentūra.

A SKIRSNIS

TECHNINIAI REIKALAVIMAI

A POSKYRIS – BENDROSIOS NUOSTATOS

21.A.1 Taikymo sritis

Šiuo skirsniu nustatomos pagal šį skirsnį išduotą arba išduotiną bet kokį pažymėjimą pageidaujančių gauti pareiškėjų arba tų pažymėjimų turėtojų teises ir įsipareigojimus reglamentuojančios bendrosios nuostatos,

21.A.2 Kito asmens, kuris nėra paraišką pažymėjimui išduoti pateikęs asmuo arba pažymėjimo turėtojas, įsipareigojimas

Veiksmų, kurių pagal šį skirsnį siekiantis gauti gaminio, dalies arba prietaiso pažymėjimą turi imtis pareiškėjas ar to pažymėjimo turėtojas, gali imtis arba įsipareigojimus, kuriuos turi prisiimti pažymėjimo siekiantis pareiškėjas ar jo turėtojas, pareiškėjo ar turėtojo vardu, gali prisiimti bet koks kitas fizinis ar juridinis asmuo, jeigu pareiškėjas gauti pažymėjimą ar pažymėjimo turėtojas gali įrodyti, kad su tuo kitu asmeniu jis yra sudaręs susitarimą, užtikrinantį, jog turėtojo įsipareigojimai būtų tinkamai vykdomi.

21.A.3A Gedimai, veikimo sutrikimai ir defektai

a) Duomenų rinkimo, tikrinimo ir analizės sistema. Tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, esminio remonto projekto patvirtinimo arba bet kokio kito laikomo suteiktu pagal šį reglamentą atitinkamo patvirtinimo turėtojas privalo turėti pranešimų apie gedimus, veikimo sutrikimus, defektus ar kitus įvykius, kurie gaminio, dalies ar prietaiso, kuriems taikomas tipo pažymėjimas, riboto galiojimo tipo pažymėjimas, papildomas tipo pažymėjimas, taikant Europos techninio standarto specifikaciją išduotas leidimas, esminio remonto projekto patvirtinimas arba bet koks kitas laikomas suteiktu pagal šį reglamentą atitinkamas patvirtinimas, nepertraukiamajam tinkamumui naudoti daro ar gali daryti neigiamą poveikį, ir susijusios informacijos rinkimo, tikrinimo ir analizės sistemą. Informacija apie šią sistemą turi būti prieinama visiems žinomiems gaminio, dalies arba prietaiso naudotojams ir, pateikus prašymą, visiems asmenims, kuriems leidžiama susipažinti su ta informacija pagal kitus susijusius įgyvendinimo reglamentus.

b) Pranešimo pateikimas agentūrai 1. Tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, esminio remonto projekto patvirtinimo arba bet kokio kito laikomo suteiktu pagal šį reglamentą atitinkamo patvirtinimo turėtojas agentūrai praneša apie visus su gaminiu, dalimi arba prietaisu, kuriam taikomas tipo pažymėjimas, riboto galiojimo tipo pažymėjimas, papildomo tipo pažymėjimas, taikant Europos techninio standarto specifikaciją išduotas leidimas, esminio remonto projekto patvirtinimas arba bet koks kitas laikomas suteiktu pagal šį reglamentą atitinkamas patvirtinimas, susijusius jam žinomus gedimus, veikimo sutrikimus, defektus arba kitus įvykius, kurie sukėlė arba galėjo sukelti pavojingą būklę. 2. Šie pranešimai agentūros nustatyta forma ir būdu perduodami nedelsiant, kai tą įmanoma padaryti, jokiu būdu ne vėliau nei per 72 valandas nuo galimos pavojingos būklės nustatymo, jeigu perduoti pranešimo netrukdo išskirtinės aplinkybės.

c) Įvykių, apie kuriuos buvo pranešta, tyrimas 1. Jeigu įvykį, apie kurį buvo pranešta pagal šios dalies b punktą arba 21.A.129 dalies f punkto 2 papunktį ar 21.A.165 dalies f punkto 2 papunktį, sukėlė projektavimo ar gamybos trūkumai, tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, esminio remonto projekto patvirtinimo arba bet kokio kito laikomo suteiktu pagal šį reglamentą atitinkamo patvirtinimo turėtojas arba, jeigu būtina, gamintojas nustato trūkumų priežastis ir praneša agentūrai apie savo tyrimo rezultatus bei veiksmus, kurių imasi arba kurių siūlo imtis, kad būtų ištaisyti tie trūkumai. 2. Jeigu agentūra nustato, kad būtina imtis veiksmų trūkumui ištaisyti, tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, esminio remonto projekto patvirtinimo arba bet kokio kito laikomo išduotu pagal šį reglamentą atitinkamo patvirtinimo turėtojas arba, jeigu būtina, gamintojas pateikia agentūrai atitinkamus duomenis.

21.A.3B Tinkamumo skraidyti nurodymai

a) Tinkamumo skraidyti nurodymai – agentūros parengtas arba priimtas dokumentas, nustatantis veiksmus, kurių turi būti imamasi, siekiant atkurti priimtiną orlaivio saugos lygį, kai pateikiama įrodymų, jog orlaivio saugos lygis galėtų sumažėti, jeigu nebūtų imamasi tų veiksmų.

b) Agentūra išleidžia tinkamumo skraidyti nurodymus, jeigu nustato, kad: 1. dėl orlaivio arba jame sumontuoto variklio, oro sraigto, dalies arba prietaiso trūkumo, orlaivio būklė yra pavojinga 2. galimas dalykas, jog ta būklė būdinga kitam orlaviui arba gali jame susidaryti.

c) Jeigu agentūra, siekdama pašalinti šios dalies b punkte nurodytą pavojingą būklę arba reikalaudama atlikti patikrinimą, turi išleisti tinkamumo skraidyti nurodymus, tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, esminio remonto projekto patvirtinimo arba bet kokio kito laikomo suteiktu pagal šį reglamentą atitinkamo patvirtinimo turėtojas: 1. siūlo tinkamus ištaisomuosius veiksmus arba privalomuosius tikrinimus arba tuos veiksmus ir patikrinimus ir pateikia išsamią informaciją apie tuos pasiūlymus agentūrai patvirtinti; 2. agentūrai patvirtinus šio punkto 1 papunktyje nurodytus pasiūlymus, užtikrina, kad atitinkami aprašomieji duomenys ir įgyvendinimo nurodymai būtų prieinami visiems žinomiems gaminio, dalies arba prietaiso naudotojams ar savininkams bei, jeigu pateikiamas prašymas, bet kuriam tinkamumo skraidyti reikalavimus privalančiam vykdyti asmeniui.

d) Tinkamumo skraidyti nurodymuose pateikiama bent ši informacija: 1. nurodoma pavojinga būklė; 2. nurodomas orlaivis, kurio būklė kelia pavojų; 3. veiksmas (-ai), kurio (-ių) turi būti imamasi; 4. laikas nustatytam (-iems) veiksmui (-ams) įgyvendinti; 5. įsigaliojimo data.

▼M2

21.A.4 Projektavimo ir gamybos derinimas

Kiekvienas tipo pažymėjimo, riboto galiojimo tipo pažymėjimo, papildomo tipo pažymėjimo, taikant Europos techninio standarto specifikaciją išduoto leidimo, tipo pažymėjimo pakeitimo patvirtinimo arba remonto projekto patvirtinimo turėtojas, jeigu būtina, bendradarbiauja su gamybine organizacija, siekdamas, kad būtų užtikrinamas:

a) jeigu būtina – pakankamas projektavimo ir gamybos derinimas, kurio reikalaujama 21A.122 dalyje, 21A.130 dalies b punkto 3 ir 4 papunkčiuose, 21A.133 dalyje ir 21A.165 dalies c punkto 2 ir 3 papunkčiuose (kai tinkama); ir

b) deramas gaminio, dalies arba prietaiso nepertraukiamo tinkamumo naudoti išlaikymas.

▼B

B POSKYRIS – TIPO PAŽYMĖJIMAI IR RIBOTO GALIOJIMO TIPO PAŽYMĖJIMAI

21.A.11 Taikymo sritis

Šiuo poskyriu nustatoma tipo pažymėjimo išdavimo gaminiams ir riboto galiojimo tipo pažymėjimo išdavimo orlaiviams tvarka bei numatomos tuos pažymėjimus siekiančių įsigyti pareiškėjų ir tų pažymėjimų turėtojų teisės ir įsipareigojimai.

21.A.13 Teisė pateikti paraišką

Kiekvienas fizinis ar juridinis asmuo, kuris yra įrodęs savo tinkamumą pagal 21.A.14 dalį arba pradėjęs tinkamumo įrodymo procesą, šiame poskyryje nustatytomis sąlygomis gali pateikti paraišką tipo pažymėjimui arba riboto galiojimo tipo pažymėjimui įsigyti.

21.A.14 Tinkamumo įrodymas

a) Kiekviena organizacija, pateikianti paraišką tipo pažymėjimui arba riboto galiojimo tipo pažymėjimui įsigyti, įrodo savo tinkamumą gaudama pagal J poskyrį agentūros išduotą projektavimo organizacijos patvirtinimą.

b) Nukrypstant nuo šios dalies a punkto ir suteikiant galimybę naudoti kitokią procedūrą savo tinkamumui įrodyti, pareiškėjas gali prašyti agentūros leisti taikyti procedūras, kuriomis nustatoma speciali projektavimo veiklos praktika, ištekliai ir veiksmų, kurių būtina imtis, kad būtų laikomasi I priedo (21 dalies) reikalavimų, seką, jeigu gaminys – tai: 1. ELA2 orlaivis; 2. ELA2 orlaivyje įmontuotas variklis arba oro sraigtas; 3. stūmoklinis variklis; 4. fiksuotojo arba reguliuojamojo žingsnio oro sraigtas.

c) Nukrypstant nuo a punkto, pareiškėjas gali pasirinkti įrodyti tinkamumą pateikdamas agentūrai pagal 21A.20 dalies b punktą būtiną sertifikavimo programą, jei gaminys – tai: 1. ELA1 orlaivis; 2. ELA1 orlaivyje įmontuotas variklis arba oro sraigtas.

21.A.15 Paraiškos pateikimas

a) Tipo pažymėjimui arba riboto galiojimo tipo pažymėjimui gauti agentūros numatytu būdu pateikiama jos nustatyta paraiška.

b) Su paraiška išduoti orlaivio tipo pažymėjimą arba riboto galiojimo tipo pažymėjimą pateikiamas to orlaivio trimatis brėžinys ir pirminiai pagrindiniai duomenys, įskaitant siūlomas eksploatacines charakteristikas ir apribojimus.

c) Su paraiška išduoti variklio arba oro sraigto tipo pažymėjimą pateikiamas bendras konstrukcinis brėžinys, variklio arba oro sraigto projekto ypatybių, eksploatacinių charakteristikų ir siūlomų eksploatacinių apribojimų aprašymas.

▼M2

d) Į paraišką orlaiviui išduoti tipo pažymėjimą arba riboto galiojimo tipo pažymėjimą įtraukiama arba prie pirmiau pateiktos paraiškos pridedama paraiška išduoti tinkamumo naudoti duomenų patvirtinimą; šiuos duomenis sudaro, jei taikoma: 1. būtiniausia pilotų tipo kvalifikacijos mokymo programa, įskaitant tipo kvalifikacijos nustatymą; 2. orlaivio patvirtinimo šaltinio duomenų, naudojamų objektyviai su pilotų tipo kvalifikacijos mokymu susijusiai treniruoklio (-ių) kvalifikacijai pagrįsti, arba preliminarių duomenų, naudojamų jų preliminariai kvalifikacijai pagrįsti, taikymo srities apibrėžimas; 3. būtiniausia už išleidimą atsakingų techninės priežiūros darbuotojų tipo kvalifikacijos mokymo programa, įskaitant tipo kvalifikacijos nustatymą; 4. keleivių salono įgulos tipo arba varianto nustatymas ir keleivių salono įgulos tipo duomenys; 5. pagrindinis būtiniausios įrangos sąrašas; ir 6. kiti su tipu susiję tinkamumo naudoti elementai.

▼M2

21.A.16A Specifikacijų sertifikavimas

Agentūra pagal Reglamento (EB) Nr. 216/2008 19 straipsnį parengia sertifikavimo specifikacijas, įskaitant tinkamumo naudoti duomenų sertifikavimo specifikacijas, kaip standartines priemones, kuriomis įrodoma, kad gaminiai, dalys ir prietaisai atitinka susijusius esminius Reglamento (EB) Nr. 216/2008 I, III ir IV priedų reikalavimus. Tos specifikacijos turi būti pakankamai išsamios ir konkrečios, kad pareiškėjams būtų nurodytos pažymėjimų išdavimo, dalinio keitimo arba papildymo sąlygos.

21.A.16B Specialios sąlygos

a) Agentūra nustato specialias išsamias gaminio technines specifikacijas, vadinamąsias specialias sąlygas, jei susijusiose sertifikavimo specifikacijose nepateikiami derami arba atitinkami gaminio saugos standartai, nes: 1. gaminio projektui būdingos naujos arba neįprastos ypatybės, palyginti su projektavimo veiklos praktika, kuria pagrįstos taikytinos sertifikavimo specifikacijos; arba 2. numatoma gaminio naudojimo paskirtis yra neįprasta; arba 3. iš kitų panašių naudojamų arba panašiomis projekto ypatybėmis pasižyminčių gaminių naudojimo patirties matyti, kad gali susidaryti nesaugios sąlygos.

b) Specialiose sąlygose nustatomi tokie saugos standartai, kurie, agentūros manymu, būtini siekiant nustatyti taikytinose sertifikavimo specifikacijose nustatytajam lygiavertį saugos lygį.

21.A.17A Tipo sertifikavimo pagrindas

▼B

a) Nurodytinas tipo sertifikavimo pagrindas tipo pažymėjimui arba riboto galiojimo tipo pažymėjimui išduoti – tai: ▼M2 1. agentūros nustatytos taikytinos sertifikavimo specifikacijos, galiojančios paraiškos gauti tą pažymėjimą datą, nebent: i) agentūra nurodė kitaip; arba ii) pareiškėjas nusprendžia laikytis vėliau įsigaliojusių pakeitimų sertifikavimo specifikacijų arba jų laikytis privaloma pagal c ir d punktus; ▼B 2. pagal 21.A.16B dalies a punktą nustatytos visos specialios sąlygos.

b) Paraiška išduoti didelių orlaivių ir didelio sukasparnio tipo pažymėjimą galioja penkerius metus, o paraiška išduoti bet kokį kitą tipo pažymėjimą – trejus metus, jeigu pateikdamas paraišką pareiškėjas neįrodo, kad jo gaminiui projektuoti, konstruoti ir bandyti reikia daugiau laiko, ir jeigu agentūra neskiria daugiau laiko.

c) Jeigu tipo pažymėjimas nebuvo arba jeigu akivaizdu, kad jis nebus išduotas, per šios dalies b punkte nustatytą laiką pareiškėjas gali: 1. pateikti naują paraišką tipo pažymėjimui išduoti ir laikytis visų šios dalies a punkto nuostatų, kurios taikomos pirminei paraiškai; arba ▼M2 2. pateikti prašymą pratęsti pirminės paraiškos galiojimą ir laikytis taikytinų sertifikavimo specifikacijų, galiojusių pareiškėjo pasirinktiną datą, ne ankstesnę nei data, kuri yra ankstesnė už tipo pažymėjimo išdavimo datą pagal b punkte pirminei paraiškai nustatytą laikotarpį. ▼B

d) Jeigu pareiškėjas nusprendžia laikytis tinkamumo skraidyti kodeksų pakeitimo, kuris įsigaliojo po paraiškos išduoti tipo pažymėjimą pateikimo, sertifikavimo specifikacijų, pareiškėjas taip pat privalo laikytis visų kitų sertifikavimo specifikacijų, kurias agentūra laiko tiesiogiai susijusiomis.

▼M2

21.A.17B Tinkamumo naudoti duomenų sertifikavimo pagrindas

a) Agentūra praneša pareiškėjui apie tinkamumo naudoti duomenų sertifikavimo pagrindą. Jį sudaro: 1. pagal 21A.16A dalį parengtos taikytinos tinkamumo naudoti duomenų sertifikavimo specifikacijos, galiojančios paraiškos arba jos papildymo datą, nebent: i) agentūra priima kitas priemones įrodyti atitiktį susijusiems esminiams Reglamento (EB) Nr. 216/2008 I, III ir IV priedo reikalavimams; arba ii) pareiškėjas nusprendžia užtikrinti atitiktį vėliau įsigaliojusių pakeitimų sertifikavimo specifikacijoms; 2. kokia nors speciali sąlyga nustatyta pagal 21.A.16B dalies a punktą.

b) Jei pareiškėjas nusprendžia laikytis pateikus paraišką gauti tipo pažymėjimą įsigaliojusių sertifikavimo specifikacijų pakeitimo, jis laikosi ir visų kitų, agentūros manymu, tiesiogiai susijusių sertifikavimo specifikacijų.

▼B

21.A.18 Taikomų aplinkos apsaugos reikalavimų ir sertifikavimo specifikacijų nustatymas

a) Triukšmo reikalavimai, taikomi išduodant orlaivio tipo pažymėjimą, nustatomi pagal Čikagos konvencijos II dalies I tomo 16 priedo 1 skyriaus nuostatas ir: 1. jei tai yra ikigarsiniai lėktuvai, II dalies I tomo 2, 3 ir 4 skyriuose, jeigu būtina; 2. jei tai yra oro sraigto varomi lėktuvai, II dalies I tomo 3, 4, 5, 6 ir 10 skyriuose, jeigu būtina; 3. jei tai yra sraigtasparniai, II dalies I tomo 8 ir 11 skyriuose, jeigu būtina; 4. jei tai yra viršgarsinai lėktuvai, II dalies I tomo 12 skyriuje, jeigu būtina.

b) Variklio išmetalų kiekio reikalavimai, taikomi išduodant orlaivio ir variklio tipo pažymėjimą, nustatomi Čikagos konvencijos 16 priede: 1. būdas užkirsti kelią tyčiniam degalų išleidimui – II tomo II dalies 2 skyriuje; 2. jei tai yra tolygiam judėjimui tik ikigarsiniais greičiais užtikrinti skirtų turboreaktyvinių ir turboventiliatorinių variklių išmetalai – II tomo III dalies 2 skyriuje; ir 3. jei tai yra tolygiam judėjimui tik viršgarsiniais greičiais užtikrinti skirtų turboreaktyvinių ir turboventiliatorinių variklių išmetalai – II tomo III dalies 3 skyriuje.

c) Agentūra pagal Reglamento (EB) Nr. 216/2008 19 straipsnį parengia sertifikavimo specifikacijas, kuriomis numato priimtinas priemones įrodyti, kad yra laikomasi šios dalies a ir b punktuose nustatytų triukšmo ir išmetalų kiekio reikalavimų.

21.A.19 Pakeitimai, kuriuos padarius būtina gauti naują tipo pažymėjimą

Kiekvienas gaminį pakeisti siūlantis fizinis ar juridinis asmuo turi pateikti paraišką naujam tipo pažymėjimui gauti, jeigu agentūra nustato, kad projekto, galios, traukos arba masės pokytis yra toks didelis, jog būtina atlikti išsamų tyrimą, ar laikomasi taikomo tipo sertifikavimo pagrindo reikalavimų.

21.A.20 ►M2 Tipo sertifikavimo pagrindo, tinkamumo naudoti duomenų sertifikavimo pagrindo ir aplinkos apsaugos reikalavimų laikymasis ◄

▼M2

a) Tipo pažymėjimą arba riboto galiojimo tipo pažymėjimą siekiantis gauti pareiškėjas įrodo, kad laikosi taikytino tipo sertifikavimo pagrindo, taikytino tinkamumo naudoti duomenų sertifikavimo pagrindo bei aplinkos apsaugos reikalavimų ir pateikia agentūrai to laikymosi įrodymo priemones.

▼B

b) Pareiškėjas agentūrai pateikia sertifikavimo programą, kurioje išsamiai aprašytos atitikties įrodymo priemonės. Šis dokumentas prireikus atnaujinamas, kai vykdomas sertifikavimo procesas.

c) Pareiškėjas užregistruoja atitikties patvirtinamuosius faktus atitikties dokumentuose pagal b punkte nustatytą sertifikavimo programą.

d) Pareiškėjas pareiškia, kad jis įrodė, jog laikosi taikomo tipo sertifikavimo pagrindo ir aplinkos apsaugos reikalavimų pagal b punkte nustatytą sertifikavimo programą.

e) Jeigu pareiškėjas turi atitinkamą projektavimo organizacijos patvirtinimą, šios dalies d punkte nurodytas pareiškimas pateikiamas pagal J poskyrio nuostatas.

21.A.21 Tipo pažymėjimo išdavimas

Pareiškėjui suteikiama teisė gauti gaminio tipo pažymėjimą, kurį išduoda agentūra, jeigu jis:

a) įrodo savo tinkamumą pagal 21.A.14 dalį;

b) pateikia 21.A.20 dalies d punkte nurodytą pareiškimą; ir

c) yra įrodyta, kad: ▼M2 1. sertifikuotinas gaminys atitinka pagal 21.A.17A ir 21.A.18 dalis nustatytus taikytiną tipo sertifikavimo pagrindą ir aplinkos apsaugos reikalavimus; ▼B 2. visas tinkamumo skraidyti nuostatas, kurių nebuvo laikomasi, atstoja lygiavertį saugos lygį užtikrinantys veiksniai; 3. dėl jokios ypatybės arba charakteristikos gaminys nebus pavojingas jį naudojant pagal tą paskirtį, į kurią atsižvelgiant jį prašoma sertifikuoti; 4. pareiškėjas, siekiantis gauti tipo pažymėjimą, aiškiai nurodė, kad yra pasirengęs laikytis 21.A.44. dalies.

d) Orlaivio tipo pažymėjimo atveju variklis ar oro sraigtas arba variklis bei oro sraigtas, įmontuoti orlaivyje, turi pagal šį reglamentą išduotą arba parengtą tipo pažymėjimą;

▼M2

e) jei tai orlaivio tipo pažymėjimas, įrodoma, kad tinkamumo naudoti duomenys atitinka pagal 21.A.17B dalį nustatytą taikytiną tinkamumo naudoti duomenų sertifikavimo pagrindą;

f) Nukrypstant nuo e punkto ir pareiškėjo prašymu, įtrauktu į 21.A.20 dalies d punkte nurodytą pareiškimą, orlaivio tipo pažymėjimas gali būti išduotas prieš įrodant atitiktį taikytinam tinkamumo naudoti duomenų sertifikavimo pagrindui, jei pareiškėjas įrodo atitiktį tinkamumo naudoti duomenų sertifikavimo pagrindui prieš tai, kai tinkamumo naudoti duomenys turės būti pradėti iš tikrųjų naudoti.

▼M2

21.A.23 Riboto galiojimo tipo pažymėjimo išdavimas

a) Pareiškėjui suteikiama teisė turėti orlaivio, kuris neatitinka 21.A.21 dalies c punkto nuostatų, agentūros išduotą riboto galiojimo tipo pažymėjimą, išduodamą, jeigu: 1. laikomasi atitinkamo agentūros nustatyto tipo sertifikavimo pagrindo, kuriuo užtikrinama derama sauga atsižvelgiant į numatomą to orlaivio paskirtį, ir taikytinų aplinkos apsaugos reikalavimų; 2. aiškiai pareiškus, kad rengiamasi laikytis 21.A.44 dalies; 3. jei tai orlaivio riboto galiojimo tipo pažymėjimas, įrodžius, kad tinkamumo naudoti duomenys atitinka pagal 21A.17B dalį nustatytą taikytiną tinkamumo naudoti duomenų sertifikavimo pagrindą.

b) Nukrypstant nuo a punkto 3 papunkčio ir pareiškėjo prašymu, įtrauktu į 21.A20 dalies d punkte nurodytą pareiškimą, riboto galiojimo tipo pažymėjimas gali būti išduotas prieš įrodant atitiktį taikytinam tinkamumo naudoti duomenų sertifikavimo pagrindui, jei pareiškėjas įrodo atitiktį tinkamumo naudoti duomenų sertifikavimo pagrindui prieš tai, kai tinkamumo naudoti duomenys turės būti pradėti iš tikrųjų naudoti.

c) Orlaivyje įmontuotas variklis (arba oro sraigtas) arba ir variklis, ir oro sraigtas: 1. turi pagal šį reglamentą išduotą arba parengtą tipo pažymėjimą; arba 2. kaip įrodyta, atitinka sertifikavimo specifikacijas, būtinas siekiant užtikrinti saugų orlaivio skrydį.

▼B

21.A.31 Tipo projektas

a) Tipo projektas – tai: 1. brėžiniai ir specifikacijos, būtini taikomus tipo sertifikavimo pagrindo ir aplinkos apsaugos reikalavimus atitinkančiai gaminio konfigūracijai ir projekto ypatybėms nustatyti, ir tų brėžinių ir specifikacijų sąrašas; 2. informacija apie medžiagas ir procesus bei produkto gamybos ir surinkimo metodus, kurie reikalingi gaminio atitikčiai užtikrinti; ▼M2 3. taikytinose sertifikavimo specifikacijose apibrėžtas į nepertraukiamojo tinkamumo skraidyti nurodymus įtrauktas patvirtintas tinkamumo skraidyti apribojimų skyrius; ir ▼B 4. visi kiti duomenys, reikalingi, kad lyginant būtų galima apibrėžti to paties tipo vėlesnių gaminių tinkamumą naudoti, triukšmo charakteristikas, degalų išleidimą ir išmetamųjų dujų kiekį (jeigu taikoma).

b) Visi tipo projektai turi būti deramai paženklinti.

21.A.33 Tikrinimas ir bandymai

a) Pareiškėjas atlieka visus reikalingus patikrinimus ir bandymus, kad būtų įrodyta, jog laikomasi taikomų tipo sertifikavimo pagrindo ir aplinkos apsaugos reikalavimų.

b) Prieš kiekvieno šios dalies a punkte reikalaujamo bandymo pradžią pareiškėjas apibrėžia: 1. jei tai yra bandinys, kad: (i) medžiagos ir procesai deramai atitinka siūlomo tipo projekto specifikacijas; (ii) gaminių dalys deramai atitinka siūlomo tipo projekto brėžinius; (iii) gamybos procesai, konstrukcija ir surinkimas deramai atitinka nurodytąjį siūlomame tipo projekte; ir 2. kad bandymams naudojama įranga ir visa matavimo įranga yra tinkama bandymams ir kalibruota pagal nustatytus reikalavimus.

c) Pareiškėjas leidžia agentūrai atlikti visus patikrinimus, reikalingus nustatyti, ar laikomasi šios dalies b punkto reikalavimų.

d) Pareiškėjas leidžia agentūrai tikrinti visas ataskaitas, atlikti bet kokį patikrinimą, atlikti arba stebėti bet kokį skrydį ir antžeminį bandymą, būtiną atitikties deklaracijos, kurią pareiškėjas pateikė pagal 21.A.20 dalies d punktą, pagrįstumui patikrinti ir nustatyti, ar dėl kokios nors ypatybės ar charakteristikos gaminys yra pavojingas jį naudojant pagal tas paskirtis, į kurias atsižvelgiant prašoma atlikti sertifikavimą.

e) Jei tai yra bandymai, kuriuos pagal šios dalies d punktą atlieka arba stebi agentūra: 1. pareiškėjas pateikia agentūrai pareiškimą, kad laikomasi šios dalies b punkto; ir 2. jokio gaminio, dalies arba prietaiso pakeitimo, kuris būtų susijęs su bandymu ir galėtų turėti įtakos atitikties pareiškimui, negalima atlikti nuo to laiko, kai įrodoma, kad laikomasi šios dalies b punkto, iki gaminio, dalies arba prietaiso pateikimo agentūrai išbandyti.

21.A.35 Skrydžio bandymai

a) Skrydžio bandymai, siekiant, kad būtų išduotas tipo pažymėjimas, atliekami agentūros nustatytomis tų skrydžių bandymo atlikimo sąlygomis.

b) Pareiškėjas atlieka visus skrydžių bandymus, kuriuos agentūra laiko reikalingais atlikti: 1. kad būtų nustatyta, ar laikomasi taikomų tipo sertifikavimo pagrindo ir aplinkos apsaugos reikalavimų; 2. kad būtų nustatyta, ar galima pagrįstai užtikrinti, jog orlaivis, jo dalys ir prietaisai yra patikimi ir veikia tinkamai, kad orlaivis būtų sertifikuotas pagal šį I priedą (21 dalį), išskyrus: (i) sklandytuvus ir motorizuotuosius sklandytuvus, ii) oro balionus ir dirižablius, priskiriamus ELA1 arba ELA2, (iii) lėktuvus, kurių didžiausia kilimo masė (MTOM) – 2 722 kg arba mažesnė.

c) (Rezervuota)

d) (Rezervuota)

e) (Rezervuota)

f) Šios dalies b punkto 2 papunktyje nustatyti skrydžių bandymai – tai: 1. jei tai yra orlaiviai, turintys tokio tipo turbininius variklius, kurie anksčiau nebuvo naudojami tipo pažymėjimą turinčiuose orlaiviuose, tipo pažymėjimą atitinkančių visų variklių bent 300 valandų trukmės eksploatavimas; ir 2. jei tai yra kiti orlaiviai – bent 150 valandų trukmės eksploatavimas.

▼M2

21.A.41 Tipo pažymėjimas

Laikoma, kad tipo pažymėjimas ir riboto galiojimo tipo pažymėjimas apima tipo projektą, naudojimo apribojimus, tipo pažymėjimo tinkamumo skraidyti ir variklio išmetalų duomenų lapą, taikytiną tipo sertifikavimo pagrindą ir aplinkos apsaugos reikalavimus, kurių laikymąsi užregistruoja agentūra, ir visas kitas taikytinose sertifikavimo specifikacijose ir aplinkos apsaugos reikalavimuose gaminiui nustatytas sąlygas arba apribojimus. Be to, orlaivio tipo pažymėjimas ir riboto galiojimo tipo pažymėjimas apima taikytiną tinkamumo naudoti duomenų sertifikavimo pagrindą, tinkamumo naudoti duomenis ir tipo pažymėjimo triukšmo duomenų lapą. Variklio tipo pažymėjimo duomenų lapas apima įrašus apie išmetalų reikalavimų laikymąsi.

▼B

21.A.44 Turėtojo įsipareigojimai

Visi tipo pažymėjimo arba riboto galiojimo tipo pažymėjimo turėtojai:

▼M2

a) prisiima 21.A.3A, 21.A.3B, 21.A.4, 21.A.55, 21.A.57, 21.A.61 ir 21.A.62 dalyse nustatytus įsipareigojimus; ir šiuo tikslu turi tebeatitikti kvalifikacinius tinkamumo reikalavimus pagal 21.A.14 dalį; ir

▼B

b) nurodo ženklinimą pagal Q poskyrį.

21.A.47 Teisė perleisti

Tipo pažymėjimą arba riboto galiojimo tipo pažymėjimą perleisti galima tik juridiniam ar fiziniam asmeniui, kuris gali prisiimti įsipareigojimus pagal 21.A.44 dalį ir šiuo tikslu įrodė savo tinkamumą pagal 21.A.14 dalies kriterijus.

21.A.51 Galiojimo trukmė ir nepertraukiamas galiojimas

a) Tipo pažymėjimo ir riboto galiojimo tipo pažymėjimo galiojimo trukmė neribojama. Tie pažymėjimai tebegalioja, jeigu: 1. turėtojas tebesilaiko šio 1 priedo (21 dalies) reikalavimų; 2. turėtojas neatsisako pažymėjimo arba jeigu pažymėjimas nepanaikinamas pagal agentūros nustatytas taikomas administracines procedūras.

b) Atsisakius tipo pažymėjimo ir riboto galiojimo tipo pažymėjimo arba juos panaikinus, tipo pažymėjimas ir riboto galiojimo tipo pažymėjimas grąžinami agentūrai.

▼M2

21.A.55 Duomenų tvarkymas

Visą atitinkamą projekto informaciją, brėžinius ir bandymų ataskaitas (įskaitant išbandytų gaminių tikrinimo įrašus) tipo pažymėjimo arba riboto galiojimo tipo pažymėjimo turėtojas laiko prieinamas agentūrai ir saugo, kad galėtų pateikti informaciją, būtiną siekiant užtikrinti nepertraukiamąjį tinkamumą skraidyti, nepertraukiamąjį tinkamumo naudoti duomenų galiojimą ir atitiktį gaminiui taikytiniems aplinkos apsaugos reikalavimams.

21.A.57 Vadovai

Tipo pažymėjimo arba riboto galiojimo tipo pažymėjimo turėtojas parengia, išlaiko ir atnaujina visų pagal taikytiną tipo sertifikavimo pagrindą, taikytinus tinkamumo naudoti duomenis ir gaminio aplinkos apsaugos reikalavimus reikalaujamų vadovų originalus ir, paprašius, juos pateikia agentūrai.

▼B

21.A.61 Nepertraukiamojo tinkamumo skraidyti nurodymai

a) Tipo pažymėjimo arba riboto galiojimo pažymėjimo turėtojas bent po vieną išsamų nepertraukiamojo tinkamumo skraidyti nurodymų pakeitimų rinkinį, apimantį aprašomuosius duomenis ir įgyvendinimo nurodymus, kurie buvo parengti atsižvelgiant į taikomą tipo sertifikavimo pagrindą, kiekvienam žinomam vieno arba daugiau orlaivių, variklio (-ių) arba oro sraigto (-ų) savininkui nusiunčia po to, kai jam pristatomas orlaivis, variklis arba oro sraigtas arba tam tikram orlaiviui išdavus pirmą tinkamumo skraidyti pažymėjimą (atsižvelgiama į vėlesniąją iš šių dviejų datų) ir nuo to laiko minėtus nurodymus pateikia visiems kitiems asmenims, kurie paprašo ir kurie privalo laikytis bet kokių tų reikalavimų sąlygų. Tam tikro vadovo arba nepertraukiamo tinkamumo skraidyti nurodymų pakeitimų, skirtų kapitaliniam remontui ar kitoms esminio remonto formoms, dalies prieinamumą pradėjus gaminį eksploatuoti galima atidėti, tačiau tas vadovas ar nurodymai turi būti prieinami pirmiau nei bet kokio gaminio eksploatavimo valandų, jo skraidytų valandų arba eksploatacinių ciklų skaičius pasieks tam tikrą vertę.

b) Be to, nepertraukiamojo tinkamumo skraidyti nurodymų pakeitimai turi būti prieinami visiems žinomiems gaminio naudotojams ir paprašius pateikiami kiekvienam asmeniui, kuris privalo laikytis visų pirmiau minėtų nurodymų. Agentūrai pateikiama programa, kurioje aprašoma, kaip platinami nepertraukiamojo tinkamumo skraidyti nurodymų pakeitimai.

▼M2

21.A.62 Tinkamumo naudoti duomenų pateikimas

Tipo pažymėjimo arba riboto galiojimo tipo pažymėjimo turėtojas pateikia:

a) bent vieną visų pagal taikytiną tinkamumo naudoti sertifikavimo pagrindą parengtų tinkamumo naudoti duomenų rinkinį visiems žinomiems ES orlaivio naudotojams prieš pradedant mokymo organizacijai arba ES naudotojui naudoti tinkamumo naudoti duomenis; ir

b) visus tinkamumo naudoti duomenų pakeitimus visiems žinomiems ES orlaivio naudotojams; ir

c) paprašius atitinkamus a ir b punktuose nurodytus duomenis: 1. kompetentingai institucijai, atsakingai už vieno arba kelių šio tinkamumo naudoti duomenų rinkinio elementų atitikties tikrinimą; ir 2. visiems asmenims, kurie privalo laikytis vieno arba kelių šio tinkamumo naudoti duomenų rinkinio elementų.

▼B

(C POSKYRIS – NETAIKOMAS)

D POSKYRIS – TIPO PAŽYMĖJIMŲ IR RIBOTO GALIOJIMO TIPO PAŽYMĖJIMŲ PAKEITIMAI

▼M2

21.A.90A Taikymo sritis

Šiame poskyryje nustatoma tipo pažymėjimų pakeitimų patvirtinimo procedūra ir tuos patvirtinimus siekiančių gauti pareiškėjų bei jų turėtojų teisės ir pareigos. Šiame poskyryje taip pat apibūdinami standartų pokyčiai, kuriems netaikomas patvirtinimo procesas pagal šį poskyrį. Šiame poskyryje nurodyti tipo pažymėjimai apima tipo pažymėjimą ir riboto galiojimo tipo pažymėjimą.

▼B

21A.90B Standartiniai pakeitimai

▼M2

a) Standartiniai pakeitimai – tai tipo pažymėjimo pakeitimai: 1. susiję su: i) lėktuvais, kurių didžiausia kilimo masė (MTOM) yra ne didesnė kaip 5 700 kg; ii) sukasparniais, kurių MTOM yra ne didesnė kaip 3 175 kg; iii) sklandytuvais, motorizuotaisiais sklandytuvais, oro balionais ir dirižabliais, priskiriamais ELA1 arba ELA2; 2. kurie atitinka konstrukcinius duomenis, įtrauktus į agentūros pateiktas sertifikavimo specifikacijas, apimančius priimtinus metodus, procedūras ir praktiką, pagal kuriuos atliekami ir identifikuojami standartiniai pakeitimai, įskaitant susijusius nepertraukiamojo tinkamumo skraidyti nurodymus; ir 3. kurie neprieštarauja pažymėjimo turėtojo duomenims.

▼B

b) 21A.91–21A.109 punktai standartiniams pakeitimams netaikomi.

▼M2

21.A.91 Tipo pažymėjimo pakeitimų klasifikavimas

Tipo pažymėjimo pakeitimai skirstomi į neesminius ir esminius. Neesminis pakeitimas – masei, centruotei, konstrukciniam stiprumui, patikimumui, naudojimo charakteristikoms, triukšmui, degalų išleidimui, variklio išmetalų kiekiui, tinkamumo naudoti duomenims arba kitoms gaminio tinkamumą skraidyti veikiančioms charakteristikoms didesnio poveikio neturintis pakeitimas. Pagal šį poskyrį, nepažeidžiant 21.A.19 dalies, visi kiti pakeitimai yra esminiai. Esminiai ir neesminiai pakeitimai patvirtinami pagal 21.A.95 arba atitinkamai 21.A.97 dalį ir tinkamai nustatomi.

21.A.92 Teisė pateikti paraišką

a) Pateikti paraišką patvirtinti tipo pažymėjimo esminį pakeitimą pagal šį poskyrį gali tik tipo pažymėjimo turėtojas; visi kiti pareiškėjai paraiškas dėl tipo pažymėjimo esminio pakeitimo pateikia pagal E poskyrį.

b) Kiekvienas juridinis arba fizinis asmuo pagal šį poskyrį gali pateikti paraišką patvirtinti tipo pažymėjimo neesminį pakeitimą.

21.A.93 Paraiškos pateikimas

Paraiška patvirtinti tipo pažymėjimo pakeitimą pateikiama agentūros nustatytu būdu įtraukiant:

a) pakeitimo aprašą, kuriame nurodoma: 1. visos keisimos tipo projekto ir patvirtintų vadovų dalys; ir 2. sertifikavimo specifikacijos ir aplinkos apsaugos reikalavimai, kurių darant pakeitimą bus laikomasi pagal 21.A.101 dalį.

b) nuorodą į visus pakartotinius tyrimus, būtinus siekiant įrodyti pakeisto gaminio atitiktį taikytinoms sertifikavimo specifikacijoms ir aplinkos apsaugos reikalavimams.

c) Jei pakeitimas turi įtakos tinkamumo naudoti duomenims, į paraišką įtraukiami arba prie pirminės paraiškos pridedami būtini tinkamumo naudoti duomenų pakeitimai.

21.A.95 Neesminiai pakeitimai

Neesminius tipo pažymėjimo pakeitimus klasifikuoja ir patvirtina:

a) agentūra; arba

b) nustatyta tvarka patvirtinta projektavimo organizacija, taikanti su agentūra suderintą procedūrą.

▼B

21.A.97 Esminiai pakeitimai

a) Pareiškėjas, siekiantis gauti esminio pakeitimo patvirtinimą: 1. pateikia agentūrai pagrindžiamuosius duomenis bei visus būtinus aprašomuosius duomenis, kad jie būtų įtraukti į tipo projektą; 2. įrodo, kad pakeistas gaminys atitinka taikomus sertifikavimo specifikacijų ir aplinkos apsaugos reikalavimus, nurodytus 21.A.101 dalyje; 3. turi atitikti 21A.20 dalies b, c ir d punktus; 4. jeigu pareiškėjas turi atitinkamą projektavimo organizacijos patvirtinimą, pagal J poskyrio nuostatas jis pateikia 21A.20 dalies d punkte nurodytą pareiškimą; 5. laikosi 21.A.33 dalies ir, jeigu būtina, 21.A.35 dalies.

▼M2

b) Tipo pažymėjimo esminio pakeitimo patvirtinimas suteikiamas tik konkrečiai (-ioms) tipo pažymėjimo konfigūracijai (-oms), kuri (-ios) yra keičiama (-os).

21.A.101 Taikytinų sertifikavimo specifikacijų ir aplinkos apsaugos reikalavimų nustatymas

a) Dėl tipo pažymėjimo pakeitimo besikreipiantis pareiškėjas įrodo, kad pakeistas gaminys atitinka pakeitimo paraiškos datą galiojančias pakeistam gaminiui taikytinas sertifikavimo specifikacijas (išskyrus atvejus, kai pareiškėjas nusprendžia laikytis vėliau įsigaliojusių pakeitimų sertifikavimo specifikacijų arba jei to reikalaujama pagal e ir f punktus) ir 21.A.18 dalyje nustatytus taikytinus aplinkos apsaugos reikalavimus.

b) Nukrypdamas nuo a punkto pareiškėjas gali įrodyti, kad pakeistas gaminys atitinka a punkte nurodytų sertifikavimo specifikacijų ir bet kokių kitų, agentūros manymu, tiesiogiai susijusių sertifikavimo specifikacijų ankstesnį pakeitimą. Vis dėlto ankstesnis sertifikavimo specifikacijų pakeitimas negali būti ankstesnis už atitinkamas sertifikavimo specifikacijas, įtrauktas nuoroda į tipo pažymėjimą. Pareiškėjas gali įrodyti atitiktį ankstesniam sertifikavimo specifikacijų pakeitimui, jei: 1. agentūros manymu, pakeitimas yra nesvarbus. Nustatydama, ar tam tikras pakeitimas yra svarbus, agentūra jį vertina atsižvelgdama į visus ankstesnius atitinkamus projekto pakeitimus ir visus atitinkamus į gaminio tipo pažymėjimą įtrauktų taikytinų sertifikavimo specifikacijų pataisymus. Vieną iš toliau nurodytų kriterijų atitinkantys pakeitimai savaime laikomi svarbiais: i) neišlaikoma bendroji konfigūracija arba projekto principai; ii) nebegalioja sertifikuojant keistiną gaminį taikytos prielaidos. 2. Visų sričių, sistemų, dalių arba prietaisų, kuriems, agentūros manymu, pakeitimas neturi įtakos. 3. Visų sričių, sistemų, dalių arba prietaisų, kuriems pakeitimas turi įtakos, bet, agentūros manymu, laikantis a punkte nurodytų sertifikavimo specifikacijų iš esmės nepadidėtų pakeisto gaminio sauga arba ji padidėtų labai nedaug.

c) Dėl 2 722 kg (6 000 svarų) arba mažesnės didžiausiosios masės orlaivio (išskyrus sukasparnius) arba 1 361 kg (3 000 svarų) arba mažesnės didžiausiosios masės sukasparnio be turbinos pakeitimo besikreipiantis pareiškėjas gali įrodyti, kad pakeistas gaminys atitinka į tipo pažymėjimą nuoroda įtrauktą tipo sertifikavimo pagrindą. Vis dėlto jei, agentūros manymu, pakeitimas yra svarbus tam tikroje srityje, ji gali nurodyti laikytis į tipo pažymėjimą nuoroda įtraukto paraiškos pateikimo datą galiojančio tipo sertifikavimo pagrindo pakeitimo ir visų, agentūros manymu, tiesiogiai susijusių sertifikavimo specifikacijų, nebent agentūra taip pat mano, kad laikantis to pakeitimo arba sertifikavimo specifikacijų pakeisto gaminio sauga iš esmės nepadidės arba padidės labai nedaug.

d) Jei, agentūros manymu, pakeitimo paraiškos datą galiojančiomis sertifikavimo specifikacijomis neužtikrinami siūlomam pakeitimui tinkami standartai, pareiškėjas, siekdamas užtikrinti pakeitimo paraiškos datą galiojančiose sertifikavimo specifikacijose nustatytajam lygiavertį saugos lygį, taip pat laikosi visų 21.A.16B dalies nuostatose nurodytų specialių sąlygų ir jų pakeitimų.

e) Didelių orlaivių ir didelių sukasparnių tipo pažymėjimo pakeitimo paraiška galioja penkerius metus, bet kokio kito tipo pažymėjimo pakeitimo paraiška – trejus metus. Jei pakeitimas nepatvirtintas arba akivaizdu, kad jis nebus patvirtintas per šiame punkte nustatytą laikotarpį, pareiškėjas gali: 1. pateikti naują tipo pažymėjimo pakeitimo paraišką ir laikytis visų pirminei pakeitimo paraiškai taikytinų a punkto nuostatų; arba 2. pateikti pirminės paraiškos pratęsimo paraišką ir laikytis šios dalies a punkto nuostatų dėl paraiškos įsigaliojimo datos, kurią gali pasirinkti pareiškėjas, bet kuri yra ne ankstesnė už datą, ankstesnę už pakeitimo patvirtinimo datą pagal šiame punkte pirminei pakeitimo paraiškai nustatytą laikotarpį.

f) Jei pareiškėjas nusprendžia laikytis pateikus paraišką dėl tipo pakeitimo įsigaliojusios sertifikavimo specifikacijų pakeitimo sertifikavimo specifikacijos, jis laikosi ir visų kitų, agentūros manymu, tiesiogiai susijusių sertifikavimo specifikacijų.

g) Kai į orlaivio tipo pažymėjimo pakeitimo paraišką įtraukti arba papildant pirmiau pateiktą paraišką įtraukiami tinkamumo naudoti duomenų pakeitimai, tinkamumo naudoti duomenų sertifikavimo pagrindas nustatomas pagal a, b, c, d ir f punktus.

21.A.103 Patvirtinimo suteikimas

a) Pareiškėjui suteikiama teisė, kad jo paraišką atlikti esminį tipo pažymėjimo pakeitimą patvirtintų agentūra po to, kai: 1. jis pateikė 21.A.20 dalies d punkte nurodytą pareiškimą; ir 2. yra įrodyta, kad: i) pakeistas gaminys atitinka 21.A.101 dalyje nurodytas taikytinas sertifikavimo specifikacijas ir aplinkos apsaugos reikalavimus; ii) visas tinkamumo skraidyti nuostatas, kurių nesilaikoma, atstoja veiksniai, kuriais užtikrinamas lygiavertis saugos lygis; ir iii) dėl jokios ypatybės arba charakteristikos gaminys nėra pavojingas naudoti pagal paskirtį, kurią prašoma sertifikuoti; 3. jei pakeitimas turi įtakos tinkamumo naudoti duomenims, – įrodžius, kad būtini tinkamumo naudoti duomenų pakeitimai atitinka pagal 21.A.101 dalies g punktą nustatytą taikytiną tinkamumo naudoti duomenų sertifikavimo pagrindą; 4. nukrypstant nuo 3 punkto ir pareiškėjo prašymu, įtrauktu į 21.A.20 dalies d punkte nurodytą pareiškimą, esminis orlaivio tipo pažymėjimo pakeitimas gali būti patvirtintas prieš įrodant atitiktį taikytinam tinkamumo naudoti duomenų sertifikavimo pagrindui, jei pareiškėjas įrodo atitiktį tinkamumo naudoti duomenų sertifikavimo pagrindui prieš tai, kai tinkamumo naudoti duomenys turės būti pradėti iš tikrųjų naudoti.

b) Neesminis tipo pažymėjimo pakeitimas pagal 21.A.95 dalį patvirtinamas tik tada, jei įrodoma, kad pakeistas gaminys atitinka 21.A.101 dalyje nurodytas taikytinas sertifikavimo specifikacijas.

21.A.105 Duomenų tvarkymas

Visą su kiekvienu pakeitimu susijusią projekto informaciją, brėžinius ir bandymų ataskaitas, įskaitant išbandytų pakeistų gaminių tikrinimo įrašus, pareiškėjas laiko prieinamus agentūrai ir saugo, kad galėtų pateikti informaciją, būtiną siekiant užtikrinti nepertraukiamąjį tinkamumą skraidyti, nepertraukiamąjį tinkamumo naudoti duomenų galiojimą ir pakeisto gaminio atitiktį taikytiniems aplinkos apsaugos reikalavimams.

▼B

21.A.107 Nepertraukiamojo tinkamumo skraidyti instrukcijos nurodymai

▼M2

a) Tipo pažymėjimo neesminio pakeitimo patvirtinimo turėtojas pateikia bent vieną pagal taikytiną tipo sertifikavimo pagrindą parengtą susijusių gaminio nepertraukiamojo tinkamumo skraidyti nurodymų pakeitimų, jei jų padaryta, rinkinį kiekvienam žinomam vieno arba kelių orlaivių, variklių arba oro sraigtų, jei atliktas jo (jų) neesminis pakeitimas, turėtojui jį (juos) pristatydamas arba išduodant pirmąjį susijusio orlaivio tinkamumo skraidyti pažymėjimą, pasirenkant vėlesnę datą, o vėliau tuos nurodymų pakeitimus paprašius pateikia bet kuriam asmeniui, kuris turi laikytis bet kurių tų nurodymų sąlygų.

▼B

b) Be to, nepertraukiamojo tinkamumo skraidyti pakeitimai turi būti prieinami visiems žinomiems gaminio, kuris buvo iš dalies pakeistas, naudotojams ir paprašius pateikiami kiekvienam asmeniui, privalančiam laikytis visų pirmiau minėtų nurodymų.

▼M2

21.A.108 Tinkamumo naudoti duomenų pateikimas

Jei pakeitimas turi įtakos tinkamumo naudoti duomenims, neesminio pakeitimo patvirtinimo turėtojas pateikia:

a) bent vieną pagal taikytiną tinkamumo naudoti duomenų sertifikavimo pagrindą parengtą tinkamumo naudoti duomenų pakeitimų rinkinį visiems žinomiems ES pakeisto orlaivio naudotojams prieš pradedant mokymo organizacijai arba ES naudotojui naudoti tinkamumo naudoti duomenis; ir

b) bet kokį tolesnį susijusių tinkamumo naudoti duomenų pakeitimą visiems žinomiems ES pakeisto orlaivio naudotojams; ir

c) paprašius, atitinkamas a ir b punktuose nurodytų pakeitimų dalis: 1. kompetentingai institucijai, atsakingai už vieno arba kelių susijusių tinkamumo naudoti duomenų elementų atitikties tikrinimą; ir 2. visiems asmenims, iš kurių reikalaujama laikytis vieno arba kelių šio tinkamumo naudoti duomenų rinkinio elementų.

▼M2

21.A.109 Įsipareigojimai ir Europos dalių patvirtinimo ženklinimas

Tipo pažymėjimo neesminio pakeitimo patvirtinimo turėtojas:

a) prisiima įsipareigojimus, nustatytus 21.A.4, 21.A.105, 21.A.107 ir 21.A.108 dalyse; ir

b) pagal 21.A.804 dalies a punktą nurodo ženklus, įskaitant raides EPA (Europos dalių patvirtinimas).

▼B

E POSKYRIS – PAPILDOMI TIPO PAŽYMĖJIMAI

▼M2

21.A.111 Taikymo sritis

Šiame poskyryje nustatoma tipo pažymėjimo esminių pakeitimų patvirtinimo procedūra pagal papildomo tipo pažymėjimo procedūras ir tuos pažymėjimus siekiančių gauti pareiškėjų bei jų turėtojų teisės ir pareigos.

▼B

21.A.112A Teisė pateikti paraišką

Visi fiziniai arba juridiniai asmenys (organizacijos), kurie įrodė savo tinkamumą arba yra pradėję tinkamumo įrodymo procesą pagal 21.A.112B dalį, turi teisę pateikti paraišką įsigyti papildomą tipo pažymėjimą šiame poskyryje nustatytomis sąlygomis.

21.A.112B Tinkamumo įrodymas

a) Kiekviena organizacija, pateikianti paraišką papildomam tipo pažymėjimui įsigyti, įrodo savo tinkamumą gaudama pagal J poskyrį agentūros išduotą projektavimo organizacijos patvirtinimą.

b) Pareiškėjas nukrypdamas nuo šios dalies a punkto ir norėdamas pasinaudoti kita procedūra savo tinkamumui įrodyti, gali prašyti agentūros leisti jam naudoti procedūras, nustatančias tam tikrą projektavimo praktiką, išteklius ir veiksmų seką, privalomą, jog būtų laikomasi šio poskyrio reikalavimų.

c) Nukrypstant nuo a ir b punktų, pareiškėjas gali pasirinkti įrodyti tinkamumą remdamasis agentūros patvirtinimu, suteiktu sertifikavimo programai, kurioje išsamiai aprašytos atitikties įrodymo priemonės, taikomos 21A.14 dalies c punkte nurodyto orlaivio, variklio ir oro sraigto papildomam tipo pažymėjimui.

21.A.113 Paraiška išduoti papildomą tipo pažymėjimą

a) Papildomam tipo pažymėjimui išduoti agentūros numatytu būdu pateikiama jos nustatyta paraiška.

▼M2

b) Į paraišką gauti papildomą tipo pažymėjimą įtraukiami 21.A.93 dalyje reikalaujami aprašai, nurodytini duomenys ir tinkamumo naudoti duomenų pakeitimai. Be to, į tą paraišką įtraukiamas pagrindimas, kad informaciją, kuria pagrįsti tie nurodyti elementai, pateikė pareiškėjas arba ji pateikta susitarus su tipo pažymėjimo turėtoju.

▼B

21.A.114 Atitikties įrodymas

Kiekvienas pareiškėjas, siekiantis įsigyti papildomą tipo pažymėjimą, turi atitikti 21.A.97 dalies reikalavimus.

21.A.115 Papildomo tipo pažymėjimo išdavimas

Pareiškėjui suteikiama teisė gauti papildomą tipo pažymėjimą, kurį išduoda agentūra, jeigu jis:

a) pateikia 21A.20 dalies d punkte nurodytą pareiškimą; ir

b) yra įrodyta, kad: 1. pakeistas gaminys atitinka 21A.101 dalyje nurodytas taikomas sertifikavimo specifikacijas ir aplinkos apsaugos reikalavimus; 2. visas tinkamumo skraidyti nuostatas, kurių nebuvo laikomasi, atstoja lygiavertį saugos lygį užtikrinantys veiksniai; ir 3. dėl jokios ypatybės arba charakteristikos gaminys nebus pavojingas jį naudojant pagal tą paskirtį, į kurią atsižvelgiant jį prašoma sertifikuoti.

c) įrodo savo tinkamumą pagal 21.A.112B dalį;

d) jeigu pareiškėjas pagal 21.A.113 dalies b punkto nuostatas su tipo pažymėjimo turėtoju sudarė sutartį, 1. tipo pažymėjimo turėtojas pareiškė, kad dėl pagal 21.A.93 dalį pateiktos informacijos jis nereiškia techninio pobūdžio prieštaravimo 2. tipo pažymėjimo turėtojas sutiko bendradarbiauti su papildomo tipo pažymėjimo turėtoju, siekdamas, kad būtų užtikrinamas atleidimas nuo iš dalies pakeistam gaminiui taikomų visų nepertraukiamojo tinkamumo skraidyti įsipareigojimų, jeigu laikomasi 21.A.44 ir 21.A.118A dalių.

21.A.116 Teisė perleisti

Papildomą tipo pažymėjimą, išskyrus ELA1 orlaivio, kurio atžvilgiu fizinis arba juridinis asmuo paprašė agentūros leisti taikyti procedūras, kuriomis nustatoma jo veikla šiems įsipareigojimams vykdyti, pažymėjimą, perleisti galima tik juridiniam ar fiziniam asmeniui, kuris gali prisiimti įsipareigojimus pagal 21.A.118A dalį ir šiuo tikslu įrodė savo tinkamumą pagal 21.A.112B dalies kriterijus.

21.A.117 Gaminio dalies, kuriai taikomas papildomas tipo pažymėjimas, pakeitimai

a) Gaminio dalies, kuriai taikomas papildomas tipo pažymėjimas, neesminiai pakeitimai klasifikuojami ir patvirtinami pagal D poskyrį.

b) Gaminio dalies, kuriai taikomas papildomas tipo pažymėjimas, visi esminiai pakeitimai patvirtinami pagal šį poskyrį išduodant papildomą tipo pažymėjimą.

c) Nukrypstant nuo šios dalies b punkto, tos gaminio dalies, kuriai taikomas papildomas tipo pažymėjimas, papildomo tipo pažymėjimo turėtojo pasiūlytą didelį pakeitimą galima patvirtinti kaip galiojančio papildomo tipo pažymėjimo pakeitimą.

21.A.118A Įsipareigojimai ir Europos dalių patvirtinimo ženklinimas

Visi papildomo tipo pažymėjimo turėtojai:

▼M2

a) prisiima įsipareigojimus: 1. nustatytus 21.A.3A, 21.A.3B, 21.A.4, 21.A.105, 21.A.119, 21.A.120A ir 21.A.120B dalyse; 2. įsipareigoja bendradarbiauti su tipo pažymėjimo turėtoju pagal 21.A.115 dalies d punkto 2 papunktį; ir šiuo tikslu tebeatitinka 21.A.112B dalies kriterijus;

▼B

b) atlieka ženklinimą, įskaitant raides EPA, pagal 21.A.804 dalies a punktą.

21.A.118B Galiojimo trukmė ir nepertraukiamas galiojimas

a) Išduoto papildomo tipo pažymėjimo galiojimo trukmė neribojama. Triukšmo pažymėjimas tebegalioja, jeigu: 1. turėtojas tebesilaiko šio 1 priedo (21 dalies) reikalavimų; ir 2. turėtojas neatsisako pažymėjimo arba jeigu pažymėjimas nepanaikinamas pagal agentūros nustatytas taikomas administracines procedūras.

b) Atsisakius papildomo tipo pažymėjimo arba jį panaikinus, papildomas tipo pažymėjimas grąžinamas agentūrai.

▼M2

21.A.119 Vadovai

Papildomo tipo pažymėjimo turėtojas parengia, išlaiko ir atnaujina visų pagal taikytiną sertifikavimo pagrindą, taikytiną tinkamumo naudoti duomenų sertifikavimo pagrindą ir gaminio aplinkos apsaugos reikalavimus reikalaujamų vadovų pakeitimų originalus, būtinus siekiant atsižvelgti į pagal papildomą tipo pažymėjimą nustatytus pakeitimus, ir, paprašius, juos pateikia agentūrai.

21.A.120A Nepertraukiamojo tinkamumo skraidyti nurodymai

▼B

a) Orlaiviui, varikliui arba oro sraigtui išduoto papildomo tipo pažymėjimo turėtojas bent po vieną išsamų nepertraukiamojo tinkamumo skraidyti nurodymų pakeitimų rinkinį, parengtą atsižvelgiant į taikomą tipo sertifikavimo pagrindą, kiekvienam žinomam vieno arba daugiau orlaivių, variklio (–ių) arba oro sraigto (–ų), apimančio (–ių) papildomame tipo pažymėjime nurodytas ypatybes, savininkui nusiunčia po to, kai jam pristatomas orlaivis, variklis arba oro sraigtas arba tam tikram orlaiviui išdavus pirmą tinkamumo skraidyti pažymėjimą (atsižvelgiama į vėlesniąją iš šių dviejų datų) ir nuo to laiko minėtus nurodymų pakeitimus pateikia visiems kitiems asmenims, kurie paprašo ir kurie privalo laikytis bet kokių tų reikalavimų sąlygų. Tam tikro vadovo arba nepertraukiamojo tinkamumo skraidyti nurodymų pakeitimų, skirtų kapitaliniam remontui ar kitoms esminio remonto formoms, dalies prieinamumą pradėjus gaminį eksploatuoti galima atidėti, tačiau tas vadovas ar pakeitimai turi būti prieinami pirmiau nei bet kokio gaminio eksploatavimo valandų, jo skraidytų valandų arba eksploatacinių ciklų skaičius pasieks tam tikrą vertę.

b) Be to, nepertraukiamojo tinkamumo skraidyti nurodymų pakeitimų variantai turi būti prieinami visiems žinomiems papildomą tipo pažymėjimą apimančio gaminio naudotojams ir paprašius pateikiami kiekvienam asmeniui, kuris privalo laikytis visų pirmiau minėtų nurodymų. Agentūrai pateikiama programa, kurioje aprašoma, kaip platinami nepertraukiamojo tinkamumo skraidyti nurodymų pakeitimų variantai.

▼M2

21.A.120B Tinkamumo naudoti duomenų pateikimas

Jei pakeitimas turi įtakos tinkamumo naudoti duomenims, papildomo tipo pažymėtojo turėtojas pateikia:

a) bent vieną pagal taikytiną tinkamumo naudoti duomenų sertifikavimo pagrindą parengtą tinkamumo naudoti duomenų pakeitimų rinkinį visiems žinomiems ES pakeisto orlaivio naudotojams prieš pradedant mokymo organizacijai arba ES naudotojui naudoti tinkamumo naudoti duomenis; ir

b) bet kokį tolesnį susijusių tinkamumo naudoti duomenų pakeitimą visiems žinomiems ES pakeisto orlaivio naudotojams; ir

c) paprašius, atitinkamas a ir b punktuose nurodytų pakeitimų dalis: 1. kompetentingai institucijai, atsakingai už vieno arba kelių susijusių tinkamumo naudoti duomenų elementų atitikties tikrinimą; ir 2. visiems asmenims, kurie turi laikytis vieno arba kelių šio tinkamumo naudoti duomenų rinkinio elementų.

▼B

F POSKYRIS – GAMYBA NETURINT GAMYBINĖS ORGANIZACIJOS PATVIRTINIMO

21.A.121 Taikymo sritis

a) Šiuo poskyriu nustatoma procedūra, kurią naudojant būtų įrodoma, kad laikomasi gaminio, dalies ir prietaiso, numatyto pagaminti neturint gamybinės organizacijos patvirtinimo pagal G poskyrį, taikomų konstrukcinių duomenų.

b) Šiuo poskyriu nustatomos pagal šį poskyrį pagaminto gaminio, dalies arba prietaiso gamintojo įsipareigojimų nustatymo taisyklės.

21.A.122 Teisė pateikti paraišką

Visi juridiniai arba fiziniai asmenys gali pateikti paraiškas tam tikrų gaminių, dalių arba prietaisų atitikčiai pagal šį poskyrį įrodyti, jeigu jie:

a) turi to gaminio, dalies arba prietaiso projektui suteiktą patvirtinimą arba yra pateikę paraišką, kad jis būtų suteiktas;

b) užtikrino nustatytus reikalavimus atitinkantį gamybos ir projektavimo derinimą, su pareiškėju, pateikusiu paraišką, kad tai projektui būtų išduotas patvirtinimas, arba su to patvirtinimo turėtoju sudarydami atitinkamą susitarimą.

21.A.124 Paraiškos pateikimas

a) Visos paraiškos, kad būtų leidžiama įrodyti tam tikrų gaminių, dalių ir prietaisų atitiktį pagal šį poskyrį, turi atitikti kompetentingos institucijos nustatytą formą ir pateikimo būdą.

b) Toje paraiškoje pateikiama: 1. įrodymai, kurie, jeigu būtina, patvirtina, kad: i) gamybinės organizacijos patvirtinimo pagal poskyrį G nederėtų išduoti; ii) gaminio, dalies arba prietaiso sertifikavimą būtina atlikti arba gaminiui, daliai arba prietaisui patvirtinimą pagal šį poskyrį būtina suteikti prieš suteikiant gamybinės organizacijos patvirtinimą pagal G poskyrį; 2. pagal 21.A.125A dalies b punktą privaloma informacija.

21.A.125A Atskirojo leidimo išdavimas

Pareiškėjui suteikiama teisė gauti kompetentingos institucijos išduodamą atskirąjį leidimą, leidžiantį įrodyti tam tikrų gaminių, dalių ir prietaisų atitiktį pagal šį poskyrį, jeigu pareiškėjas:

a) įdiegė gamybos tikrinimo sistemą, užtikrinančią, kad visi gaminiai, dalys arba prietaisai atitiktų taikomus konstrukcinius duomenis ir kad gaminių, dalių arba prietaisų būklė atitiktų saugaus eksploatavimo reikalavimus;

b) pateikė vadovą, kuriame pateikiamas: 1. pagal a punktą privalomos gamybos tikrinimo sistemos aprašas; 2. gamybos tikrinimo sistemos nustatymo metodų aprašas; 3. ir 21.A.128 dalyse nurodytų bandymų aprašas ir pagal 21.A.130 dalies a punktą įgaliotų asmenų vardai ir pavardės;

c) įrodo, kad jis gali suteikti pagalbą pagal 21.A.3.A dalį ir 21.A.129 dalies d punktą.

21.A.125B Pažeidimai

a) Jeigu nustatomi objektyvūs įrodymai, patvirtinantys, kad atskirojo leidimo turėtojas nesilaiko taikomų šio I priedo (21 dalies) reikalavimų, pažeidimai klasifikuojami taip: 1. pirmo lygio pažeidimas – tai bet koks šio I priedo (21 dalies) reikalavimų nesilaikymas, dėl kurio gali būti visiškai nepaisoma taikomų konstrukcinių duomenų ir dėl to gali būti daroma įtaka orlaivio saugai; 2. antro lygio pažeidimai – tai bet koks šio I priedo (21 dalies) reikalavimų nesilaikymas, kuris nepriskiriamas pirmo lygio pažeidimui.

b) Trečio lygio pažeidimas – tai bet koks dalykas, dėl kurio objektyviais įrodymais buvo nustatyta, kad jam būdingi trūkumai, kurių nepašalinus gali atsirasti šios dalies a punkte nurodyta neatitiktis.

c) Gavęs pranešimą apie pažeidimus pagal 21.B.125 dalį: 1. jei tai yra pirmo lygio pažeidimas – atskirojo leidimo turėtojas ne vėliau nei per 21 darbo dieną nuo raštiško patvirtinimo apie pažeidimą gavimo kompetentingai institucijai priimtinu būdu įrodo, kad jis ėmėsi ištaisomųjų veiksmų; 2. jei tai yra antro lygio pažeidimas – kompetentingos institucijos nustatytas ištaisomųjų veiksmų laikotarpis turi atitikti pažeidimo pobūdį, tačiau bet kokiu atveju iš pradžių nustatomas ne ilgesnis nei trijų mėnesių terminas. Tam tikromis aplinkybėmis ir atsižvelgdama į pažeidimo pobūdį kompetentinga institucija gali pratęsti trijų mėnesių laikotarpį, jeigu pateikiamas nustatytus reikalavimus atitinkantis ištaisomųjų veiksmų planas, kuriam pritaria kompetentinga institucija; 3. nustačius trečio lygio pažeidimą, atskirojo leidimo turėtojas neprivalo imtis neatidėliotinų veiksmų.

d) Jei tai yra pirmo arba antro lygio pažeidimai – atskirasis leidimas gali būti iš dalies arba visiškai apribotas, sustabdytas jo galiojimas ar panaikintas pagal 21.B.145 dalį. Atskirojo leidimo turėtojas tinkamu laiku patvirtina, kad yra gavęs pranešimą apie atskirojo leidimo apribojimą, jo galiojimo sustabdymą arba panaikinimą.

21.A.125C Galiojimo trukmė ir nepertraukiamas galiojimas

a) Atskirasis leidimas išduodamas ne ilgesniam nei vienerių metų laikotarpiui. Jis tebegalioja, jeigu: 1. atskirojo leidimo turėtojas neįrodė, jog jis laikosi taikomų šio poskyrio reikalavimų; 2. atsirado įrodymų, jog gamintojas negali užtikrinti nustatytus reikalavimus atitinkančios pagal leidimą gaminamų gaminių, dalių arba prietaisų gamybos kontrolės; 3. gamintojas nebeatitinka 21.A.122 dalies reikalavimų; 4. atskirojo leidimo buvo atsisakyta, jis buvo panaikintas pagal 21.B.145 dalį arba pasibaigė jo galiojimo laikas.

b) Atsisakius atskirojo leidimo, jį panaikinus arba pasibaigus jo galiojimo laikui atskirasis leidimas grąžinamas kompetentingai institucijai.

21.A.126 Gamybos tikrinimo sistema

a) Pagal 21.A.125 A dalies a punktą privaloma gamybos tikrinimo sistema turi numatyti priemones, leidžiančias nustatyti, ar: 1. tiekiamos medžiagos ir perkamos arba iš subrangovų gaunamos dalys, naudojamos galutiniam gaminiui gaminti, atitinka taikomų konstrukcinių duomenų specifikacijas; 2. tiekiamos medžiagos ir perkamos arba iš subrangovų gaunamos dalys yra paženklintos pagal nustatytus reikalavimus; 3. procesai, gamybos technologijos ir surinkimo metodai, turintys įtakos galutinio gaminio kokybei ir saugai, taikomi pagal kompetentingos institucijos priimtas specifikacijas; 4. projekto pakeitimai, įskaitant medžiagų pakeitimą, buvo patvirtinti pagal D arba E poskyrį ir buvo patikrinti prieš pradedant pakeitimus arba medžiagas naudoti gaminant galutinį gaminį.

b) Pagal 21.A.125 A dalies a punktą privaloma gamybos tikrinimo sistema taip pat turi būti tinkama, kad būtų galima užtikrinti, jog: 1. proceso tam tikro etapo dalis būtų galima patikrinti, ar jos atitinka taikomus konstrukcinius duomenis gamybos vietose, kuriose įmanoma atlikti tikslų vertinimą; 2. medžiagos, kurias galima apgadinti arba kurių kokybė gali suprastėti, būtų tinkamai laikomos ir deramai apsaugotos; 3. naudojami darbo brėžiniai būtų lengvai prieinami gamybos darbuotojams ir tikrintojams bei būtų naudojami, jeigu būtina; 4. netinkamos medžiagos ir dalys būtų atskiriamos ir ženklinamos taip, kad būtų užkirstas kelias jas naudoti galutiniam gaminiui gaminti; 5. medžiagoms ir dalims, kurias naudoti buvo nustota, nes jos neatitinka konstrukcinių duomenų arba specifikacijų, ir kurias privalu buvo apsvarstyti, ar jos negalėtų būti įmontuojamos galutiniuose gaminiuose, taikoma patvirtinta techninio ir gamybinio patikrinimo procedūra. Tos medžiagos ir dalys, kurios pirmiau minėta procedūra buvo priskirtos tinkamomis naudoti, turi būti tinkamai paženklintos ir patikrintos pakartotinai, jeigu jas reikėjo remontuoti ar papildomai apdirbti. Medžiagos ir dalys, kurios pagal tą procedūrą buvo atmestos, turi būti paženklintos ir pašalintos, siekiant, kad jos nebūtų naudojamos gaminant galutinį gaminį; 6. taikant gamybos tikrinimo sistemą padarytus įrašus gamintojas tvarko, susieja su užbaigtu gaminiu arba dalimi, jeigu būtina, ir išlaiko, siekiant, kad būtų pateikiama gaminio nepertraukiamajam tinkamumui naudoti užtikrinti reikalinga informacija.

21.A.127 Orlaivio bandymai

a) Kiekvienas pagal šį poskyrį pagaminto orlaivio gamintojas, siekdamas, kad būtų numatytos priemonės atitikčiai 21.A.125 A dalies a punkto reikalavimams nustatyti, parengia patvirtintą gamybos vietoje atliekamo patikrinimo ir skrydžio bandymų procedūrą ir patikrinimo formas bei pagal jas tikrina visus pagamintus orlaivius.

b) Kiekviena gamybinio bandymo procedūra apima bent šiuos dalykus: 1. valdomumo savybių patikrinimą; 2. skrydžio charakteristikų patikrinimą (naudojant įprastą orlaivio įrangą); 3. patikrinimą, ar visa orlaivio įranga ir sistemos veikia pagal nustatytus reikalavimus; 4. patikrinimą, ar visi prietaisai paženklinti pagal nustatytus reikalavimus, ir ar po skrydžio bandymų buvo uždėti visi užrašai bei orlaivyje sudėti – privalomi skrendančio orlaivio eksploatavimo vadovai; 5. eksploatacinių orlaivio charakteristikų patikrinimą ant žemės; 6. visų kitų išbandomam orlaiviui būdingų elementų patikrinimą.

21.A.128 Orlaivio variklio ir oro sraigtų bandymai

Visų pagal šį poskyrį pagamintų variklių arba oro sraigtų gamintojas su kiekvienu varikliu arba kintamojo žingsnio oro sraigtu atlieka tipo pažymėjimo turėtojo dokumentuose nurodytus priimtinus eksploatavimo bandymus, siekdamas, kad būtų nustatyta, ar variklis arba oro sraigtas, veikdamas visais režimais, kuriems varikliui ar oro sraigtui buvo išduotas tipo pažymėjimas, atitinka nustatytus reikalavimus ir kad būtų parengtos priemonės nustatyti, ar laikomasi tam tikrų atitikties 21.A.125 A dalies a punkto reikalavimams aspektų.

21.A.129 Gamintojo įsipareigojimai

Visi pagal šį poskyrį pagaminto gaminio, dalies arba prietaiso, gamintojai:

a) kiekvieną gaminį, dalį arba prietaisą pateikia kompetentingai institucijai patikrinti;

b) gamybos vietoje laiko techninius duomenis ir brėžinius, reikalingus, siekiant, kad būtų galima nustatyti, ar gaminys atitinka taikomus konstrukcinius duomenis;

c) naudoja gamybos tikrinimo sistemą, užtikrinančią, kad visi gaminiai atitiktų taikomus konstrukcinius duomenis ir gaminių būklė atitiktų saugaus eksploatavimo reikalavimus;

d) teikia pagalbą tipo pažymėjimo, riboto galiojimo tipo pažymėjimo arba projekto patvirtinimo turėtojui, kai jis imasi bet kokių nepertraukiamąjį tinkamumą skraidyti užtikrinančių veiksmų, susijusių su pagamintais gaminiais, dalimis arba prietaisais;

e) įgyvendina ir išlaiko vidinę pranešimo apie įvykius sistemą, siekdamas, kad būtų užtikrinama sauga, renkamos ir įvertinamos pranešimų apie įvykius ataskaitos ir kad būtų nustatomos nepalankios tendencijos arba imamasi trūkumams ištaisyti skirtų priemonių bei išskiriami įvykiai, apie kuriuos būtina pranešti. Ši sistema apima su įvykiais susijusios atitinkamos informacijos įvertinimą ir platinimą;

f) 1. tipo pažymėjimo, riboto galiojimo tipo pažymėjimo arba projekto patvirtinimo turėtojui praneša apie visus atvejus, kai gamintojui išleidus gaminius, dalis arba prietaisus vėliau buvo nustatyta, kad jie iš dalies neatitinka konstrukcinių duomenų, ir su tipo pažymėjimo, riboto galiojimo tipo pažymėjimo arba projekto patvirtinimo turėtoju tiria, siekdamas, jog būtų nustatyti tie nuokrypiai, dėl kurių gali susidaryti pavojinga būklė; 2. agentūrai ir valstybės narės kompetentingai institucijai praneša apie nuokrypius, dėl kurių gali susidaryti pavojinga būklė, nustatoma pagal šio punkto 1 papunktį. Tie pranešimai parengiami agentūros pagal 21.A.3A dalies b punkto 2 papunktį nustatyta forma ir perduodami jos nustatytu būdu arba perduodami valstybės narės kompetentingai institucijai; 3. Jeigu gamintojas yra kitos gamybinės organizacijos tiekėjas, gamintojas taip pat praneša tai kitai organizacijai apie visus atvejus, kai jis nusiuntė jai gaminius, dalis arba prietaisus ir vėliau nustatė, kad jie iš dalies gali neatitikti taikomų konstrukcinių duomenų.

21.A.130 Atitikties pareiškimas

a) Kiekvienas pagal šį poskyrį pagaminto gaminio, dalies arba prietaiso gamintojas užbaigtam orlaiviui parengia atitikties pareiškimą (Europos aviacijos saugos agentūros (EASA) 52 formą (žr. VIII priedėlį)), o visiems kitiems gaminiams, dalims arba prietaisams EASA 1 formą (žr. I priedėlį). Šį pareiškimą pasirašo gamybinėje organizacijoje atsakingas pareigas einantis įgaliotas pareigūnas.

▼M1

b) Atitikties pareiškimą sudaro: 1. jei tai gaminys, dalis arba prietaisas – pareiškimas, kad kiekvienas gaminys arba prietaisas atitinka patvirtintus konstrukcinius duomenis ir kad jo būklė atitinka saugaus naudojimo reikalavimus; ir 2. jei tai orlaivis – pareiškimas, kad kiekvienas orlaivis pagal 21.A.127 dalies a punktą patikrintas gamybos vietoje ir atlikti jo skrydžio bandymai; ir 3. jei tai variklis arba keičiamojo žingsnio oro sraigtas – pareiškimas, kad gamintojas atliko kiekvieno variklio arba keičiamojo žingsnio oro sraigto galutinį eksploatavimo bandymą pagal 21A.128 dalį; ir 4. jei tai variklis – be to pateikiamas pareiškimas, kad sukomplektuotas variklis atitinka jo pagaminimo dieną jam taikomus teršalų išmetimo reikalavimus.

▼B

c) Visi to gaminio, dalies arba prietaiso gamintojai: 1. pirmą kartą perleisdami to gaminio, dalies arba prietaiso nuosavybės teisę; 2. pateikdami paraišką pirmą kartą orlaiviui išduoti tinkamumo skraidyti pažymėjimą; 3. pateikdami paraišką pirmą kartą varikliui, oro sraigtui, daliai arba prietaisui išduoti išleidimo dokumentą, patvirtinantį, kad variklis, oro sraigtas, dalis arba prietaisas yra tinkamas naudoti, pateikia atitikties pareiškimą kompetentingai institucijai patikrinti.

d) Kompetentinga institucija oficialiai patikrina ir patvirtina taip pat pasirašydama atitikties pareiškimą, jeigu patikrinusi nustato, kad gaminys, dalis arba prietaisas atitinka taikomus konstrukcinius duomenis ir kad jo būklė atitinka saugaus eksploatavimo reikalavimus.

G POSKYRIS – GAMYBINĖS ORGANIZACIJOS PATVIRTINIMAS

21.A.131 Taikymo sritis

Šiuo poskyriu nustatoma:

a) gamybinės organizacijos patvirtinimo išdavimo gamybinei organizacijai, kurios gaminiai, dalys ir prietaisai atitinka taikomus konstrukcinius duomenis, procedūra;

b) pareiškėjo, pateikiančio paraišką, kad būtų išduotas gamybinės organizacijos patvirtinimas, ir to patvirtinimo turėtojo teisės bei įsipareigojimai.

21.A.133 Teisė pateikti paraišką

Visi juridiniai arba fiziniai asmenys („organizacija“) gali pateikti paraišką, kad pagal šį poskyrį būtų išduotas patvirtinimas. Pareiškėjas:

a) pagrindžia, kad tam tikro pobūdžio darbams pagal šį poskyrį galima suteikti patvirtinimą, jog būtų įrodyta atitiktis konkretaus projekto reikalavimams

b) turi konkretaus projekto patvirtinimą arba yra pateikęs paraišką, kad jis būtų suteiktas;

c) užtikrino nustatytus reikalavimus atitinkantį gamybos ir projektavimo suderinimą, su tos konkretaus projekto patvirtinimo turėtoju arba pareiškėju, pateikusiu paraišką, kad būtų išduotas tas patvirtinimas, sudarydamas atitinkamą susitarimą.

21.A.134 Paraiškos pateikimas

Visos paraiškos suteikti gamybinės organizacijos patvirtinimą kompetentingai institucijai pateikiamos jos nustatyta forma ir būdu bei prie paraiškos pridedama pagal 21.A.143 dalį privaloma informacija ir patvirtinimo sąlygos, kurias prašoma išduoti pagal 21.A.151 dalį.

21.A.135 Gamybinės organizacijos patvirtinimo suteikimas

Organizacijai suteikiama teisė gauti kompetentingos institucijos organizacijai suteikiamą gamybinės organizacijos patvirtinimą, jeigu organizacija įrodo, kad ji laikosi šiuo poskyriu nustatytų taikomų reikalavimų.

21.A.139 Kokybės sistema

a) Gamybinė organizacija įrodo, kad ji įdiegė ir gali išlaikyti kokybės sistemą. Turi būti parengti kokybės sistemos diegimo dokumentai. Ši kokybės sistema turi būti tokia, kad leistų organizacijai užtikrinti, jog organizacijos ar jos partnerių pagaminti visi gaminiai, dalys arba prietaisai ar kitų šalių pagal subrangos sutartis tiekiami arba joms pagal tas sutartis siunčiami gaminiai, dalys ar prietaisai atitiktų taikomus konstrukcinius duomenis, gaminių, dalių ir prietaisų būklė atitiktų saugaus eksploatavimo reikalavimus, bei kad dėl to leistų organizacijai naudotis 21.A.163 dalyje nustatyta privilegija.

b) Kokybės sistema apima: 1. kontrolės procedūras, skirtas, jeigu būtina, atsižvelgiant į patvirtinimo galiojimo sritį: i) dokumentams išduoti, patvirtinti arba keisti; ii) pardavėjo ir subrangovo įvertinimo auditui ir kontrolei; iii) patikrinti, ar gaunami gaminiai, dalys, medžiagos ir įranga, įskaitant gaminių pirkėjų tiekiamus naujus ar naudotus orlaivio elementus, atitinka nustatytus taikomus konstrukcinius duomenis; iv) ž